**ZMLUVA O DIELO**

uzatvorená podľa ustanovenia § 536 a nasl. Obchodného zákonníka

č. 513/1991 Zb. v platnom znení a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Článok 1**

**Zmluvné strany**

**1. Objednávateľ:**

Názov: Obec Bojná

Sídlo: Bojná č. 201,956 01 Bojná

IČO: 00310239

zastúpený: Mgr. Jozef Stankovský, PhD., starosta obce

DIČ: 2021315384

Bankové spojenie: VUB Topoľčany

IBAN: SK91 0200 0000 0000 0362 0192

Telefón: +421 38/5364012, +421 911 231924

E-mail: starosta@bojna.sk

*(ďalej len „Objednávateľ“)*

**2. Zhotoviteľ**:

Obchodné meno:

Sídlo:

Zastúpený:

Oprávnený rokovať vo veciach:

a) zmluvných

b) technických

IČO:

DIČ/IČ DPH:

Bankové spojenie:

IBAN:

Číslo telefónu:

Číslo faxu/mail:

Registrácia:

*(ďalej len „Zhotoviteľ“)*

**Článok 2**

**Východiskové podklady a údaje**

Podkladom pre spracovanie a plnenie tejto zmluvy sú:

1. Súťažné podklady Objednávateľa k predmetu zákazky „Archeoskanzen Bojná“, vyhlásenej v Európskom Vestníku verejného obstarávania č. S 1/2025 dňa 02.01.2025, pod zn. 576-2025, na nasledovnom linku: https://ted.europa.eu/sk/notice/-/detail/576-2025 (ďalej aj „predmet zákazky, zákazka“), ktoré tvoria všetky dokumenty zverejnené k predmetnej zákazke v profile zákazky elektronického systému, cez ktorý sa zákazka zadávala.
2. Súčasťou súťažných podkladov je aj projektová dokumentácia s výkazom výmer, ako príloha č. 1 Ocenený výkaz výmer a príloha č. 6 Projektová dokumentácia.

**Článok 3**

**Predmet zmluvy**

1. Zhotoviteľ sa zaväzuje vykonať pre Objednávateľa kompletné zabezpečenie prác na stavbe „Archeoskanzen Bojná‟**,** v zmysle podkladov podľa článku 2 tejto zmluvy, v rozsahu prílohy č. 1 Ocenený výkaz výmer, v súlade s podmienkami definovanými v tejto zmluve (ďalej aj „dielo“).
2. Rozsah realizácie tvoria všetky výkony, dodávky a práce, ktoré sú potrebné pre riadne splnenie zmluvného záväzku Zhotoviteľa vrátane vedľajších a dodatočných činností tak, aby predmet diela bol plne funkčný a riadne odovzdaný pre kolaudačné konanie bez vád a nedorobkov, aby bol v súlade s príslušnými technologickými predpismi, STN, projektovou dokumentáciou a právnymi predpismi, a to aj keď neboli podrobne definované v prílohe č. 1 tejto zmluvy.
3. Zhotoviteľ vykoná v rámci svojich zmluvných dodávok tiež všetky potrebné vedľajšie pomocné a dodatočné činnosti, ktoré nie sú síce v podkladoch zmluvy výslovne uvedené, ale pre úplnú vecnú a odbornú realizáciu zmluvných prác a výkonov, resp. pre ich funkčnosť, sú nevyhnutné.
4. Poskytnuté služby, uskutočnené práce a dodaný tovar (výrobky, stavebný materiál) v rámci realizácie tejto zmluvy musia mať pôvod v krajinách EÚ alebo v asociovaných krajinách. V prípade, ak sa služby, práca, tovar na realizáciu predmetu zmluvy v krajinách uvedených v predchádzajúcej vete neposkytujú, resp. nevyrábajú, alebo ich z iných objektívnych príčin nemožno z týchto krajín získať, môže si Zhotoviteľ nechať dodať služby, práce a tovar, ktoré majú pôvod v inej tretej krajine. Túto skutočnosť je však Zhotoviteľ Objednávateľovi povinný preukázať písomnými dokladmi predloženými v origináli a aj ich úradným preložením do slovenského jazyka. Objednávateľ požaduje preukázať pôvod materiálov a výrobkov použitých na predmet zmluvy.
5. Predmet zmluvy plánuje Objednávateľ spolufinancovať z finančných prostriedkov:

„Výzva na predkladanie žiadostí o poskytnutie nenávratného finančného príspevku na investície do kultúry, prírodného dedičstva a cestovného ruchu“ – PSK-MIRRI-014-2024-ITI-EFRR zo dňa 09.09.2024, opatrenie 5.2.5 Investície do kultúrneho a prírodného dedičstva, miestnej a regionálnej kultúry, manažmentu, služieb a infraštruktúry podporujúcich komunitný rozvoj a udržateľný cestovný ruch (ďalej len „Výzva NFP“), vyhlásená Ministerstvom investícií, regionálneho rozvoja a informatizácie SR ako riadiacim orgánom pre Program Slovensko 2021-2027 (ďalej len „Poskytovateľ NFP“), prípadne z iných zdrojov, vhodných pre realizáciu projektu predmetnej zákazky, o ktoré sa bude Objednávateľ uchádzať. Z uvedeného dôvodu sa Zhotoviteľ s Objednávateľom dohodli, že rozsah prác a dodávok k predmetu tejto zmluvy je len predpokladaný. Zhotoviteľ berie na vedomie, že celý rozsah prác a dodávok podľa prílohy č. 1 tejto zmluvy nie je záväzný a nemusí byť zrealizovaný v plnom rozsahu, nakoľko závisí od získania výšky finančných zdrojov - z uvedeného dôvodu má zmluva rámcový charakter. Úpravy rozsahu predmetu tejto zmluvy z dôvodov zmeny rozsahu podľa získaného finančného krytia na realizáciu predmetu tejto zmluvy zmluvné strany zabezpečia uzatvorením dodatku k tejto zmluve, v súlade s § 18 ods. 1 písm. a).

1. Na základe skutočností v bode 5 sa zmluvné strany dohodli, že rozsah prác a dodávok podľa prílohy č. 1 tejto zmluvy bude realizovaný postupne, a to na základe čiastkových výziev Objednávateľa k plneniu požadovaného rozsahu prác, doručených Zhotoviteľovi písomne e-mailom, ako tzv. čiastkové dielo (ďalej aj „čiastkové dielo“). Zhotoviteľ berie na vedomie a akceptuje navrhovanú etapizáciu realizácie diela, ktorá bola súčasťou súťažných podkladov k zákazke, pričom sa zaväzuje dielo realizovať postupne, v súlade s etapizáciou, po vzájomnej dohode s Objednávateľom, na základe čiastkových výziev Objednávateľa.
2. Objednávateľ je oprávnený zvýšiť alebo znížiť rozsah diela (meniť rozsah jednotlivých položiek výkazu výmer) alebo požadovať akúkoľvek zmenu diela (dodatočné doplnenie, resp. vylúčenie niektorých položiek z výkazu výmer) priamo súvisiacu s dielom aj za iných okolností ako podľa bodu vyššie, ak je to v súlade s ustanovením § 18 ZVO. Akékoľvek zmeny týkajúce sa rozsahu diela musia byť zároveň vopred schválené poskytovateľom NFP, ak to poskytovateľ NFP vyžaduje.
3. Zhotoviteľ sa zaväzuje akceptovať zmeny v rozsahu diela vyžiadané Objednávateľom písomne. Zhotoviteľ nemá právo požadovať objednanie iných súvisiacich a predchádzajúcich prác mimo rozsahu prác stanovených touto zmluvou. Objednávateľ však môže objednávať tieto práce u tretieho subjektu.
4. Zo strany Objednávateľa plnenie realizácie predmetu tejto zmluvy kontroluje technický dozor Objednávateľa v priebehu realizácie stavby, ktorý sleduje, či sa práce vykonávajú podľa dokumentácie, dohodnutých podmienok, technických noriem, návodov výrobcov, bezpečnostných a iných právnych predpisov. Na zistené nedostatky bezodkladne upozorňuje zápisom do stavebného denníka alebo iným obdobným spôsobom.

**Článok 4**

**Lehota a miesto plnenia**

1. Zhotoviteľ sa zaväzuje vykonať práce, rozsah ktorých je určený v článku 2 a 3 tejto zmluvy, v nasledovných lehotách:

Realizácia stavby:

* **Začatie:** dňom prevzatia staveniska;
* **Zhotoviteľ sa zaväzuje zhotoviť dielo v lehote:** **30** **kalendárnych mesiacov** odo dňa prevzatia staveniska ;
* **Miesto plnenia**: Miestom zhotovenia Diela je intravilán/extravilán v okrajovej časti Obce Bojná, k.ú. Bojná, parc.č.: 2543/1, 2543/2, 2543/3;
1. Nebezpečenstvo škody na predmete plnenia zmluvy nesie v plnom rozsahu Zhotoviteľ do doby protokolárneho odovzdania a prevzatia diela.
2. Termíny definované v tejto zmluve a v harmonograme prác sú záväzné. Zmeny v dohodnutých termínoch sú možné v prípadoch vydania príkazov a zákazov vládnych alebo miestnych správnych orgánov, ak neboli vyvolané situáciou u Zhotoviteľa, príp. v dôsledku vyššej moci. V takých prípadoch je Zhotoviteľ povinný okamžite oznámiť Objednávateľovi výslednú situáciu ohľadne možnosti zhotovenia diela. Ak bude treba, zmluvné strany dohodnú úpravu zmluvných vzťahov v termínovej časti, formou uzatvorenia písomného dodatku k tejto zmluve. Pod výrazom „vyššia moc" sa rozumejú všetky okolnosti, ktoré sa nedajú naplánovať ani prekonať po podpísaní tejto zmluvy, a ktoré sa dajú považovať za neodvratné a neobyčajné udalosti ako napríklad vojna, požiar, záplavy, extrémne poveternostné podmienky znemožňujúce výkon stavebnomontážnych prác, alebo iné katastrofy, štrajky, a všetky ostatné udalosti, ktoré sú mimo vplyvu zmluvných strán. Ak nastane situácia vyššej moci, Zhotoviteľ na ňu upozorní Objednávateľa bez zbytočného odkladu, najneskôr však do dvoch pracovných dní, a objasní mu príčinu a jej predpokladané ukončenie, ak sa to dá podľa povahy predpokladať. Zhotoviteľ pokračuje v plnení svojich záväzkov podľa zmluvy a musí hľadať všetky dostupné alternatívne prostriedky pre plnenie zmluvy, ktoré mu nebránia udalosti vyššej moci. Za okolnosti vyššej moci sa nepovažujú napríklad prerušenie dodávok energií, zdržanie dodávok subdodávateľov Zhotoviteľovi, vadný materiál, zásahy úradov alebo nezískanie úradných povolení, pokiaľ k nim nedošlo z dôvodov výskytu okolností vyššej moci.
3. Zmeny v dohodnutých termínoch sú možné aj v prípade, ak na strane Objednávateľa nastanú také okolnosti, ktoré bránia Zhotoviteľovi v zhotovovaní Diela a v prípade, ak na strane Zhotoviteľa nastanú také objektívne okolnosti, ktoré mu bránia v zhotovovaní Diela, a ktoré ani pri náležitej starostlivosti nemohol a nevedel predvídať, ako napr. výpadky alebo nedostatok materiálov na trhu.
4. Zmeny v dohodnutých termínoch sú možné aj v prípade úpravy rozsahu prác v zmysle čl. III., bod 5,6,7 tejto zmluvy, v závislosti od rozsahu a získaných finančných zdrojov na realizáciu predmetu tejto zmluvy, po posúdení stanovenia termínu primerane rozsahu zmluvy zo strany odborne spôsobilej osoby (napr. projektant, stavbyvedúci, technický dozor) a vzájomnej dohode zmluvných strán.
5. Objednávateľ v etapizácii diela uvažuje nad dĺžkou realizácie jednotlivých etáp diela nasledovne: etapa 1-2 (12 kalendárnych mesiacov), etapa 3 (12 kalendárnych mesiacov), etapa 4 (6 kalendárnych mesiacov).
6. Zhotoviteľ má právo na predĺženie lehoty dokončenia prác bez uplatnenia majetkových sankcií zo strany Objednávateľa, ak dôjde k zdržaniu v dôsledku oneskoreného odovzdania staveniska Zhotoviteľovi Objednávateľom alebo iných prekážok na strane Objednávateľa. Tieto zmeny musia byť vopred schválené Objednávateľom a príp. aj poskytovateľom NFP, ak to poskytovateľ NFP vyžaduje.
7. Zhotoviteľ musí bezodkladne písomne informovať Objednávateľa o vzniku akejkoľvek udalosti, ktorá bráni alebo sťažuje vykonanie predmetu zmluvy s dôsledkom predĺženia dohodnutých termínov. Objednávateľ bude tieto udalosti konzultovať vopred s poskytovateľom NFP, ak to poskytovateľ NFP vyžaduje.
8. Objednávateľ ukončené práce prevezme v lehotách podľa tohto článku a zaplatí za ich zhotovenie dohodnutú cenu.
9. Za dokončené dielo sa považuje dielo po jeho kompletnom vyhotovení podľa dohodnutého rozsahu a po odstránení všetkých vád a nedorobkov.
10. Ak Zhotoviteľ pripraví kompletné dielo schopné užívania pred dohodnutou lehotou, môže Objednávateľ toto dielo prevziať aj v skoršej ponúknutej lehote.

**Článok 5**

**Cena za práce**

1. Cena za zhotovenie predmetu zmluvy v rozsahu uvedenom v článku 2 a 3 tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov (ďalej Zákon o cenách) ako cena maximálna platná do konca zmluvného obdobia uvedeného v článku 4 tejto zmluvy a je doložená kompletným rozpočtom nákladov Zhotoviteľa na jednotlivé objekty, ktorý tvorí prílohu č. 1 tejto zmluvy.
2. Spôsob vytvorenia ceny je v súlade s § 2 Zákona o cenách založený na cene obchodného, alebo sprostredkovateľského výkonu, ekonomicky oprávnených nákladov a primeraného zisku.
3. Cena za zhotovenie predmetu zmluvy je:

**Cena bez DPH** ................. €

Slovom...........................

**DPH:** ................. €

**Cena s DPH/celkom** ................. €

Slovom...........................

1. Cena platí pri dodržaní kvalitatívnych a dodacích podmienok uvedených v projektovej dokumentácii dodanej Objednávateľom a sú v nej zohľadnené všetky podmienky Objednávateľa.
2. Zhotoviteľ bude fakturovať DPH podľa cenových predpisov SR platných v dobe dodania prác a fakturácie.
3. Zhotoviteľ prehlasuje, že cena uvedená v ods. 3 tohto článku zmluvy pokrýva všetky zmluvné záväzky, (vrátane záväzkov týkajúcich sa dodávky stavebných prác, dielov, materiálov, výrobkov alebo služieb…), náležitosti a veci nevyhnutné k riadnemu vykonaniu a odovzdaniu diela do užívania, príp. ktoré sú nevyhnutné zabezpečiť ku kolaudačnému konaniu (napr. energetický certifikát a pod., ako aj náklady Zhotoviteľa na vybudovanie, prevádzku, údržbu, vypratanie a zariadenie staveniska. Ak je to vo vzťahu k predmetu zákazky relevantné, v cene za dielo sú obsiahnuté aj náklady na zamestnancov, subdodávateľov vrátane odborne spôsobilej osoby, dopravu, stravu, použitie strojového, prevádzkového alebo technického vybavenia, spotrebný materiál, skúšky a merania, skladovanie, vytýčenie všetkých existujúcich inžinierskych sietí, geodetické vytýčenie pre účely vytyčovania vykonávania diela a porealizačné geodetické zameranie stavby diela, zhodnotenie/odstránenie odpadov súvisiacich s vykonaním diela alebo ako jeho dôsledok, vybúraných hmôt, sute, prebytočnej zeminy vrátane naloženia, odvozu, zloženia a poplatkov, potrebné zariadenie staveniska vrátane jeho oplotenia a ochrany, vypracovanie, obstaranie a dodanie všetkých dokladov a dokumentácie, ktoré má Zhotoviteľ odovzdať spolu s dielom, uvedenie dotknutých plôch do pôvodného stavu, dodržanie príslušnej legislatívy, súčinnosť po odovzdaní a prevzatí diela, zabezpečenie záručných opráv počas záručnej doby a akékoľvek ďalšie náklady, ktoré vzniknú hotoviteľovi v súvislosti so zhotovením diela podľa tejto zmluvy.
4. Zhotoviteľ nemá nárok na úpravu ceny spôsobenej predĺžením lehoty výstavby v prípade, keď k predĺženiu lehoty výstavby došlo z dôvodov na strane Zhotoviteľa.
5. Zhotoviteľ prehlasuje, že cena je stanovená v súlade s projektovou dokumentáciou, výkazom výmer a celými súťažnými podkladmi podľa čl. 2 tejto zmluvy, ako aj požiadavkami Objednávateľa.
6. Zhotoviteľ garantuje ním ponúknutú celkovú cenu podľa bodu 3. tohto článku zmluvy po celú dobu trvania tejto zmluvy. Zhotoviteľ potvrdzuje, že do celkovej ceny diela započítal medziročný nárast cien ako aj všetky vopred mu známe a predvídateľné náklady na realizáciu diela, a všetky zmluvné záväzky podľa tejto zmluvy.
7. Dodatky k zmluve navyšujúce cenu diela sú možné najmä v prípade, kedy sa pri rekonštrukcii odkrytím niektorých častí diela, ktoré neboli predtým naoko viditeľné a zjavné, zistí potreba realizácie iného technického riešenia, ako bolo vopred navrhované alebo v prípade iných objektívnych okolností, ktoré verejný obstarávateľ nemohol predvídať a uzavretie takého dodatku bude v súlade s § 18 ods. 1 písm. c) zákona o verejnom obstarávaní.
8. V súlade s § 18 ods. 1 písm. a) zákona o verejnom obstarávaní je možné uzatvoriť dodatok za týchto podmienok: Zmeny zmluvy ohľadom navýšenia alebo zníženia cien materiálov i prác na trhu nesmú ísť nad rámec nevyhnutného plnenia a musia sa týkať iba tých položiek, u ktorých došlo k nárastu cien, a ktoré sú nevyhnutné na dosiahnutie účelu plnenia sledovaného touto zmluvou, predovšetkým sa jedná o položky HSV, omietky, potery, vnútorné inštalácie. Zhotoviteľ tieto položky podrobne definuje a preukáže nárast/pokles ich cien priamo v súvislosti s okolnosťami, ktoré spôsobili nevyhnutnosť zmeny zmluvy. Na účely výpočtu hodnoty zmeny podľa § 18 ods. 3 a 5 zákona o verejnom obstarávaní sa za referenčnú hodnotu považuje aktualizovaná hodnota pôvodnej zmluvy. V takých prípadoch sa bude postupovať nasledovne podľa indexačnej doložky:
9. Pre prípad, ak má byť doba dodania predmetu plnenia podľa tejto zmluvy v dĺžke viac ako 12 mesiacov alebo v prípade, a) ak medzi nadobudnutím platnosti a účinnosti tejto zmluvy uplynie doba viac ako 12 mesiacov alebo b) medzi nadobudnutím účinnosti tejto zmluvy a odovzdaním a prevzatím staveniska uplynie doba viac ako 12 mesiacov; dohodli sa zmluvné strany na aplikovaní tejto indexačnej doložky. Nárok na uplatnenie indexačnej doložky vzniká najskôr po uplynutí prvých 12 mesiacov platnosti zmluvy, a to len o zvýšenie, ktoré nastane až po uplynutí 12 mesiacov platnosti zmluvy.

V prípade, ak po uplynutí 12 mesiacov platnosti zmluvy bol zistený nárast, resp. pokles cien stanovený Indexom cien stavebných prác, Indexom stavebných materiálov (nákupné ceny), Indexom stavebných materiálov (výrobné ceny), ktoré raz štvrťročne zverejňuje Štatistický úrad Slovenskej republiky (https://datacube.statistics.sk/#!/view/sk/VBD\_SK\_WIN/sp1010qs/v\_sp1010qs\_00\_00\_00\_sk) o viac ako 10 % oproti predchádzajúcemu obdobiu = kvartálu, má ktorákoľvek zo zmluvných strán právo požiadať druhú zmluvnú stranu o uzatvorenie dodatku, predmetom ktorého bude zvýšenie/zníženie zmluvnej ceny, a to v rozsahu zmeny ceny medzi cenou plnenia podľa tejto zmluvy a príslušným Indexom nárastu resp. poklesu cien stavebných prác a stavebných materiálov (nákupné ceny, výrobné ceny), poníženým o 10 %, ktoré má Zhotoviteľ započítané pre prípadný nárast cien vo svojej cene (ďalej ako „zmena zmluvnej ceny“).

Príklady:

Ak nárast podľa Indexu bude o 18 %, tak dodatkom bude cena upravená o 8%

Ak nárast nedosiahol 10 % ale len 5%, tak dodatkom nebude cena upravená (nevznikol nárok na zmenu ceny).

1. Zmenu zmluvnej ceny podľa písm. A) možno realizovať prostredníctvom uzatvorenia očíslovaného písomného dodatku k tejto zmluve podľa § 18 ods. 1 písm. a) zákona o verejnom obstarávaní, v období každého ďalšieho mesiaca po uplynutí prvých 12 mesiacov platnosti zmluvy; nárok na uzatvorenie ktorého si dotknutá zmluvná strana musí uplatniť najneskôr do 15 dní po zverejnení príslušného Indexu cien stavebných prác, Indexu stavebných materiálov (nákupné ceny), Indexu stavebných materiálov (výrobné ceny) Štatistickým úradom Slovenskej republiky. Predmetom dodatku bude úprava zmluvnej ceny mechanizmom uvedeným v ods. 1. Pri určení percentuálnej hodnoty navýšenia zmluvnej ceny príslušným dodatkom sa vychádza vždy z aktuálnej hodnoty plnenia, t. j. hodnoty plnenia stanovenej zmluvou v znení jej prípadných neskorších dodatkov.

Príklad: ak sa položka rozpočtu zmenila dodatkom č. 1, tak pri určovaní jej zmeny sa bude vychádzať z jej aktuálnej ceny podľa dodatku č. 1 a nie z pôvodnej ceny podľa zmluvy.

1. Nárok na uzatvorenie dodatku podľa tohto ustanovenia nevzniká dotknutej zmluvnej strane v prípade, ak dotknutá zmluvná strana neuplatní nárok na uzatvorenie dodatku v lehote podľa písm. B). V takom prípade môže byť predmetom každej budúcej zmeny zmluvnej ceny v súlade s týmto ustanovením výlučne hodnota po odpočítaní hodnoty zmeny zmluvnej ceny, ktorá mala byť realizovaná dodatkom, na ktorú dotknutá zmluvná strana neuplatnila riadne a včas nárok podľa predchádzajúcej vety. Rovnako sa bude postupovať aj pri položkách, kde nárast nepresiahol 10 %.

Príklad: Zmluvná strana neuplatní včas právo na zmenu ceny za obdobie, v ktorom bol nárast o 20%. V ďalšom období bude nárast o 15%. V tomto prípade má zmluvná strana nárok len na zvýšenie o 5 %, pretože na zvýšenie o 10 % jej zanikol nárok.

Ak v predchádzajúcom období nárast nepresiahol 10 %, ale len 4 % a v ďalšom období bude nárast o 11 % tak platí, že v tomto prípade má zmluvná strana nárok len na zvýšenie o 1 % (a nie na 11%), pretože na zvýšenie o 4% jej nevznikol nárok.

1. Ak po dobu platnosti tejto zmluvy dôjde k nahradeniu Indexu cien stavebných prác, Indexu stavebných materiálov (nákupné ceny), Indexom stavebných materiálov (výrobné ceny), podľa písm. A) novým indexom vyhlasovaným Štatistickým úradom SR, prípadne iným príslušným orgánom verejnej správy, ktorým by boli Indexy nahradené, bude na účely uzatvorenia dodatku k tejto zmluve v súlade s týmto ustanovením použitý tento nový index s účinnosťou od jeho zverejnenia Štatistickým úradom SR, prípadne iným príslušným orgánom verejnej správy.
2. Zmluvné strany sa dohodli, že dodatok k zmluve mechanizmom podľa tohto ustanovenia môže byť uzatvorený aj v prípade, ak zmluva ešte nenadobudla účinnosť.
3. Zmena cien môže byť uplatnená v súlade s § 18 zákona o verejnom obstarávaní aj inak ako podľa tohto bodu zmluvy, ak bude táto zmena vychádzať z riadne preukázaných objektívnych skutočností.
4. Zmluvné strany sa dohodli, že dodatok k zmluve mechanizmom podľa tohto ustanovenia môže byť uzatvorený aj v prípade, ak zmluva ešte nenadobudla účinnosť. Zmeny zmluvy ohľadom predĺženia lehoty plnenia je možné uskutočniť, ak bezprostredne súvisia s okolnosťami, ktoré nemohol Zhotoviteľ vopred predvídať a uzavretie dodatku bude v súlade s § 18 ods. 1 písm. c) zákona o verejnom obstarávaní a podmienkami oprávnenosti výdavkov výzvy, prostredníctvom ktorej je predmet zmluvy spolufinancovaný. Zhotoviteľ preukáže objektívne okolnosti relevantnými dokladmi. Lehota plnenia sa predĺži primerane na základe vzájomnej dohody iba o nevyhnutnú dobu. V prípade okolností, ktoré sa čiastočne predvídať dali alebo mohli, bude uzavretie dodatku posudzované v súlade s ostatnými ustanoveniami § 18 zákona o verejnom obstarávaní.
5. Zmeny zmluvy (úpravy technického riešenia, nahradenie technického riešenia, zúženie, rozšírenie prác) v predmete plnenia je možné uskutočniť, ak bezprostredne súvisia s objektívnymi okolnosťami, ktoré nemohol Zhotoviteľ vopred predvídať a uzavretie dodatku bude v súlade s § 18 ods. 1 písm. c) zákona o verejnom obstarávaní. Zhotoviteľ preukáže objektívne okolnosti relevantnými dokladmi. V prípade okolností, ktoré sa čiastočne predvídať dali alebo mohli, bude uzavretie dodatku posudzované v súlade s ostatnými ustanoveniami § 18 zákona o verejnom obstarávaní. Postup úpravy ceny pri zmenách zmluvy podľa tohto ustanovenia Zmluvy o dielo bude nasledovný:
	1. Každá zmena vyvolaná Objednávateľom alebo Zhotoviteľom oproti ocenenému výkazu výmer bude zapísaná v stavebnom denníku, resp. inom dokumente na to príslušnom, a podpísaná zástupcami Zhotoviteľa, Objednávateľa a v prípade potreby aj inými účastníkmi;
	2. V prípade súhlasu zmluvných strán so zmenou, vypracuje Zhotoviteľ súpis naviac prác/menej prác k ocenenému výkazu výmer, ktorý bude obsahovať:
	3. rekapituláciu ceny objektu, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu,
	4. rekapituláciu ceny súpisu naviac prác k rozpočtu,
	5. položkovite ocenený výkaz výmer naviac prác,
	6. položkovite ocenený odpočet ceny menej prác,
	7. sprievodnú správu,
	8. kópiu zápisov zo stavebného denníka,
	9. ďalšie náležitosti (zápisy, náčrtky,...) objasňujúce predmet súpisu naviac prác/menej prác k rozpočtu,
	10. Pre ocenenie výkazu výmer u naviac prác bude Zhotoviteľ používať ceny nasledovne:
	11. pri položkách, ktoré sa vyskytovali v ocenenom výkaze výmer, t.j. v Prílohe č. 1 tejto zmluvy, bude používať ceny z oceneného výkazu výmer podľa Prílohy č. 1 k tejto zmluve,
	12. pri položkách, ktoré sa nevyskytovali v ocenenom výkaze výmer, t.j. v Prílohe č. 1 tejto zmluvy, sa budú používať vždy aktuálne ceny podľa príslušného softvéru na oceňovanie stavebných prác (cenkros a pod.)
	13. Zhotoviteľ bude predkladať súpisy naviac prác k ocenenému výkazu výmer Objednávateľovi na odsúhlasenie, pričom Objednávateľ ich odsúhlasí, príp. vráti neodsúhlasené s odôvodnením nesúhlasu do piatich pracovných dní od ich obdržania. Súpis naviac prác k ocenenému výkazu výmer, odsúhlasený zo strany Objednávateľa i Zhotoviteľa bude podkladom pre uzavretie dodatku k zmluve na naviac práce, resp. pre uzavretie dodatku k tejto zmluve v prípade menej prác.
	14. Ak sa pri vykonaní diela objaví potreba činností nezahrnutých do oceneného výkazu výmer, pokiaľ tieto činnosti neboli predvídateľné v čase uzavretia zmluvy (naviac práce), bude zmluva na realizáciu naviac prác uzavretá formou dodatku, ak bude jeho uzavretie v súlade so zákonom o verejnom obstarávaní.
	15. Pri vznesení nároku Zhotoviteľa na zmenu materiálu alebo technického riešenia v dôsledku nedostatku materiálu na trhu, Zhotoviteľ predloží identifikáciu výrobcu, typové označenie materiálu, identifikáciu dodávateľa materiálu, ktorý má byť predmetom rokovania o zmene a zdôvodnenie potreby zmeny technického riešenia, ktorým musí Zhotoviteľ jednoznačne preukázať, že pôvodné riešenie alebo materiál spôsobí Objednávateľovi neprimerané ťažkosti pri realizácii Diela, ako sú napr. omeškanie Zhotoviteľa s riadnym plnením Diela; potreba realizácie ďalších nadväzujúcich prác, s ktorými Objednávateľ vopred nepočítal a ukázali sa ako nevyhnutné až počas realizácie Diela; iné vopred nepredvídateľné okolnosti, ktoré majú vplyv na realizáciu Diela čo do kvality a termínov určených zmluvou.
6. Zmeny zmluvy je možné realizovať aj v iných prípadoch, ak budú splnené podmienky na uzavretie dodatku podľa § 18 zákona o verejnom obstarávaní.
7. Pri posudzovaní oprávnenosti uskutočnenia zmeny zmluvy podľa bodov tohto ustanovenia zmluvy a súladu s § 18 zákona o verejnom obstarávaní Objednávateľ dôkladne posúdi: • analýzu príčin vzniknutej situácie • príčinné súvislosti so vzniknutou situáciou • následky vzniknutej situácie a potrebu zmeny zmluvy • vyhodnotenie skutočnosti, či Zhotoviteľ vynaložil náležitú starostlivosť, resp., že bol obozretný • posúdenie nevyhnutnosti na odstránenie následkov. Uzatvorenie dodatku nie je povinnosťou Objednávateľa a bude sa dôkladne posudzovať.

**Článok 6**

**Platobné podmienky**

1. Všetky platby sa budú uskutočňovať bezhotovostne.
2. Cena za dielo je splatná na základe čiastkových faktúr, vystavených Zhotoviteľom po riadnom zhotovení, odovzdaní a prevzatí časti diela – za skutočne vykonané práce a dodávky, v mesačných intervaloch, so súpisom skutočne vykonaných prác a dodávok a Objednávateľom alebo technickým dozorom Objednávateľa podpísanom protokole o odovzdaní a prevzatí vykonaných prác a dodávok diela.
3. Výška fakturácie – zúčtovanie platby je obmedzené podmienkami výzvy k poskytnutiu NFP, samotnej zmluvy o poskytnutí NFP, ako aj aktuálnymi podmienkami zo strany poskytovateľa NFP pre úspešné čerpanie NFP. Zhotoviteľ sa preto zaväzuje dodržiavať pravidlá fakturácie a zúčtovania platby, v záujme efektívneho čerpania NFP a samotnej realizácie projektu.
4. Konečná cena za dielo je splatná na základe záverečnej faktúry vystavenej Zhotoviteľom po riadnom zhotovení, odovzdaní a prevzatí celého diela (skutočne vykonané práce) a Objednávateľom alebo technickým dozorom Objednávateľa podpísanom protokole o odovzdaní a prevzatí diela. Pri záverečnej fakturácii ceny za dielo Zhotoviteľ odpočíta zaplatené čiastkové ceny za dielo (záverečné zúčtovanie diela).
5. Cena je splatná na základe faktúry, ktorú sa Zhotoviteľ zaväzuje vystaviť a doručiť Objednávateľovi do 15 dní odo dňa protokolárneho prevzatia predmetu zmluvy Objednávateľom. Prílohou faktúry bude súpis realizovaných prác a zmluvnými stranami potvrdený protokol o odovzdaní a prevzatí predmetu zmluvy.
6. Lehota splatnosti faktúry je 60 dní odo dňa doručenia faktúry Objednávateľovi. Za deň doručenia sa považuje deň, v ktorý je doručená faktúra prevzatá Objednávateľom. Vychádzajúc z ustanovenia § 340b ods. 1 Obchodného zákonníka zmluvné strany vyhlasujú, že lehota splatnosti nie je v hrubom nepomere k právam a povinnostiam vyplývajúcim zo záväzkového vzťahu, nakoľko dielo bude spolufinancované z NFP na základe zmluvy o poskytnutí NFP. Lehota splatnosti zodpovedá zvýšeným nárokom na administráciu a kontrolu faktúry nielen zo strany Objednávateľa, ale aj v oblasti deklarovania oprávnenosti výdavkov vo vzťahu k dielu spolufinancovanému z NFP v rámci výzvy NFP.
7. V prípade, ak bola vykonaná fakturácia pred odovzdaním a prevzatím celého diela, v konečnej faktúre vystavenej podľa bodu 3 Zhotoviteľ fakturuje len doposiaľ nefakturované skutočne vykonané práce a dodávky.
8. Faktúra bude obsahovať všetky náležitosti daňového dokladu v súlade s § 71 a § 74 zákona č. 222/2004 Z. z. o dani z pridanej hodnoty v znení neskorších predpisov:
9. obchodné meno a sídlo, IČO, DIČ Zhotoviteľa
10. meno, sídlo, IČO, DIČ Objednávateľa
11. číslo zmluvy
12. číslo faktúry
13. dátum uskutočneného fakturovaného plnenia
14. dátum vyhotovenia faktúry
15. deň odoslania a splatnosti faktúry
16. označenie finančného ústavu a číslo účtu, na ktorý sa má platiť (musí byť v súlade s touto zmluvou)
17. označenie diela
18. podkladom pre fakturáciu je súpis vykonaných služieb, prác a dodávok odsúhlasený Objednávateľom alebo technickým dozorom
19. výšku ceny bez DPH, sadzbu DPH, celkovú fakturovanú sumu vrátane DPH
20. podpis oprávnenej osoby (prípadne pečiatku v zmysle podnikateľského oprávnenia)
21. Fakturovaná suma sa zaokrúhľuje na dve desatinné miesta matematicky, t.j. na centy.
22. Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
23. Faktúra vrátane súpisu vykonaných prác a dodávok bude Objednávateľovi doručená v troch rovnopisoch – origináloch vrátane potvrdeného súpisu prác a dodávok. Faktúra musí mať všetky náležitosti, musí byť zostavená prehľadne a musí byť v nej dodržané poradie položiek v súlade s oceneným popisom prác a dodávok predložených v ponuke. Zhotoviteľ musí svoje práce vyúčtovať overiteľným spôsobom. Súpisy vykonaných prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným výkazom výmer a popisom prác, ktorý je Prílohou č. 1 tejto zmluvy. Súpis vykonaných prác bude vyhotovený v softwarovom systéme podporujúcom riadenie stavebnej výroby. Zmluvné strany sa zároveň výslovne dohodli, že v prípade, ak Zhotoviteľ nepredloží aspoň jeden doklad uvedený v predchádzajúcej vete tohto ustanovenia zmluvy Objednávateľovi, Objednávateľ nie je povinný zaplatiť Zhotoviteľovi jeho faktúru/faktúry a nie je ani v omeškaní so zaplatením faktúry/faktúr Zhotoviteľa, ale lehota splatnosti podľa bodu 7 začína plynúť až dňom predloženia dokladu uvedeného v predchádzajúcej vete tohto ustanovenia zmluvy.
24. V prípade, že faktúra nebude obsahovať náležitosti uvedené v predchádzajúcich odsekoch, Objednávateľ je oprávnený vrátiť ju Zhotoviteľovi na doplnenie. V takom prípade nová lehota začne plynúť dňom doručenia opravenej faktúry Objednávateľovi.
25. Za vykonané služby, práce a dodávky sa považuje len materiál, výrobky a zariadenia vykonané a zhotovené výlučne pre požadovaný predmet zmluvy, ktoré sú pri službách už vykonané a pri prácach zabudované do diela.
26. Za deň úhrady sa považuje deň odpísania príslušnej sumy z účtu Objednávateľa v prospech účtu Zhotoviteľa.

**Článok 7**

**Preddavky na predmet zmluvy**

1. Objednávateľ neposkytne preddavky Zhotoviteľovi na predmet plnenia zmluvy.

**Článok 8**

**Podmienky vykonania predmetu zmluvy**

1. Práce na realizácii diela musia byť vykonané podľa zmluvných ustanovení na profesionálnej úrovni a musia vyhovovať § 43 g zákona č. 50/1976 Zb. v znení neskorších predpisov. Materiály a výrobky určené k vykonaniu diela musia byť všeobecne dobrej kvality, vopred odsúhlasené Objednávateľom, technickým dozorom a autorom projektovej dokumentácie a musia spĺňať požiadavky § 43 f zákona č. 50/1976 Zb. v znení neskorších predpisov a zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavby a licencie na vykonávanie predmetných technológií a pod., najneskôr pred ich zabudovaním. Do doby ich odovzdania Objednávateľovi ich archivuje Zhotoviteľ (stavbyvedúci) ako prílohu k stavebnému denníku. Zhotoviteľ musí mať na stavbe k dispozícií technické normy, licencie na vykonávanie prác, všeobecne zaužívané pracovné a technologické postupy a návody výrobcu stavebných a technologických výrobkov na spôsob ich použitia, týkajúcich sa predmetu plnenia.
2. Výrobky a materiály určené na vykonanie predmetu plnenia musí Zhotoviteľ dodať bez akýchkoľvek práv tretích osôb t.j. sú jeho vlastníctvom a takto ich odovzdáva Objednávateľovi.
3. Zhotoviteľ bude udržiavať všetky nástroje a zariadenia potrebné pre realizáciu predmetu plnenia v náležitom stave a zabezpečí koordináciu svojich subdodávateľov.
4. Zhotoviteľ zabezpečí vykonané práce, materiály a výrobky určené pre predmet plnenia pred poškodením a krádežou až do ich protokolárneho prevzatia Objednávateľom.
5. Postup prác musí byť vykonaný v súlade s projektovou dokumentáciou tak, aby stavenisko a objekt predmetu plnenia bol stále zabezpečený proti vniknutiu tretích osôb a aby poveternostnými vplyvmi nedošlo k poškodeniu obnažených konštrukcií.
6. Materiály a výrobky, ktoré nezodpovedajú ods. 1 tohto článku, musí Zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša Zhotoviteľ bez nároku finančnej úhrady zo strany Objednávateľa.
7. Zhotoviteľ je povinný dodržiavať predpisy na účely predchádzania vzniku požiarov na stavenisku. Zhotoviteľ v prípade vykonávania činnosti, ktoré vytvárajú zvýšené riziko možnosti vzniku požiaru, najmä zváranie, tepelné delenie a ďalšie spôsoby spracúvania kovov, pri ktorých sa používa zváracie, brúsiace alebo iskriace zariadenie nezávisle od stupňa automatizácie a na miestach s možnosťou vzniku požiaru alebo výbuchu, lepenie horľavých podlahových a strešných krytín obkladov stien a stropov pomocou ohňa, elektrotepelných spotrebičov a zariadení alebo horľavých lepidiel a odstraňovanie starých náterov pomocou tepelných spotrebičov a zariadení, nevyhnutná manipulácia s otvoreným ohňom na miestach s možnosťou vzniku požiaru, ale aj v prípade vykonávania iných činností so zvýšeným nebezpečenstvom vzniku požiaru, ktoré môžu byť v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky č. 121/2002 Z. z. o požiarnej prevencii v znení neskorších predpisov kvalifikované ako činnosti so zvýšeným nebezpečenstvom vzniku požiaru, či už pri demontáži alebo montáži, je povinný minimálne 5 dní pred ich začatím informovať technický dozor a zabezpečiť všetky úlohy ochrany pred požiarmi podľa ustanovení citovaných právnych noriem.
8. Zhotoviteľ vykonáva činnosti spojené s predmetom diela na vlastnú zodpoved­nosť podľa zmluvy, pričom rešpektuje technické špecifikácie, právne a technic­ké predpisy, normy, vyhlášky platné v SR, najmä špecifické podmienky zákona č. 237/2000 Z. z., ktorým sa mení a dopĺňa zákon č. [50/1976 Zb.](https://www.noveaspi.sk/products/lawText/1/49775/1/ASPI%253A/50/1976%20Zb.) o územnom plánovaní a stavebnom poriadku (stavebný zákon) v znení neskorších predpisov a o zmene a doplnení niektorých zákonov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, Vyhlášku Ministerstva práce, sociálnych vecí a rodiny Slovenskej republiky č. 508/2009 o bezpeč. opatreniach pri elektrických a plynových zariadeniach, nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami, zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov (ďalej len „zákon o bezpečnosti a ochrane zdravia pri práci“), nariadenia vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadenia vlády SR č. 396/2006 o minimálnych bezpečnostných a zdravotných požiadavkách na stavenisko, vyhlášky č. 147/2013 o podrobnostiach na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnostiach o odbornej spôsobilosti na výkon niektorých pracovných činností, zákona č. 17/1992 Zb. o životnom prostredí v znení neskorších predpisov, zákona č. 79/2015 o odpa­doch a o zmene a doplnení niektorých zákonov (ďalej aj „zákon o odpadoch‟), zákona č. 146/2023 Z. z. o ochrane ovzdušia a o zmene a doplnení niektorých zákonov a inými predpismi definovanými v tejto zmluve alebo vyplývajúcimi z povahy realizácie diela, ako aj v súlade s pokynmi Objednávateľa poskytovateľa NFP. Zhotoviteľ je povinný preukázateľne poučiť všetkých zamestnancov aj svojich subdodávateľov pracujúcich na stavbe o dodržiavaní povinností v zmysle všetkých predpisov, pokynov a dokumentov tohto bodu, najmä predpisov o bezpečnosti a ochrane zdravia pri práci. Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa s jeho vedomím pohybujú v mieste plnenia. Plán bezpečnosti a ochrany zdravia pri práci na predmet plnenia musí byť k dispozícií na stavenisku u stavbyvedúceho, ak je to nevyhnutné pre plnenie predmetu zmluvy.
9. Zhotoviteľ je pred začatím výkopových alebo obdobných prác, ktoré by mohli ohroziť podzemné alebo nadzemné vedenia, ako sú kanalizácia, vodovod, telekomunikačné vedenia, elektrické vedenia, plynové potrubia a iné, povinný oboznámiť sa s umiestnením všetkých takýchto existujúcich sietí a za tým účelom písomne vyžiadať od príslušných vlastníkov, správcov alebo prevádzkovateľov týchto sietí o ich lokalizáciu/vytýčenie. Zhotoviteľ zodpovedá za presné vytýčenie všetkých objektov stavby vo vzťahu k základným smerovým a výškovým pevným bodom stavby; správnosť polohy, výšok, rozmerov a umiestnenie všetkých objektov stavby a za ich zákres do dokumentácie počas realizácie prác; zabezpečenie všetkých potrebných prístrojov, zariadení, pomôcok, materiálov a pracovníkov y súvislosti s vyššie uvedenou zodpovednosťou za vytyčovacie práce. Zhotoviteľ je povinný starostlivo chrániť a udržiavať všetky smerové a výškové body, zameriavacie konštrukcie, vytyčovacie kolíky a ďalšie predmety (pomôcky) použité pre vytýčenie stavby. Ak sa v priebehu realizácie Diela zistí akákoľvek chyba v polohe, výškach, rozmeroch, je Zhotoviteľ povinný na vlastné náklady takéto závady odstrániť.
10. Objednávateľ bude podľa potreby organizovať na stavbe kontrolné dni, z ktorých prijaté opatrenia a úlohy je Zhotoviteľ povinný plniť.
11. Zhotoviteľ je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy najneskôr pri podpise tejto zmluvy. V prípade, že Zhotoviteľ nevyužije subdodávateľov pri plnení predmetu zákazky, túto skutočnosť preukáže čestným vyhlásením alebo iným obdobným dokladom.
12. Zhotoviteľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Objednávateľovi aktualizované znenie Prílohy č. 2 tejto Zmluvy.
13. Zhotoviteľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri.
14. Zhotoviteľ môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Zhotoviteľ predkladá tieto úpravy písomne Objednávateľovi k odsúhlaseniu, ktorý sa k úpravám vyjadrí do 3 pracovných dní; uplynutím tejto lehoty sa má za to, že Objednávateľ s úpravami súhlasí; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala vykonávanie diela. Úpravy zoznamu subdodávateľov nebudú účinné bez predchádzajúceho písomného odsúhlasenia Objednávateľa. Odsúhlasenie subdodávateľov Objednávateľom žiadnym spôsobom nezbavuje Zhotoviteľa záväzkov, povinností a zodpovedností vyplývajúcich zo zmluvy.
15. Objednávateľ je v opodstatnených prípadoch so súhlasom poskytovateľa NFP oprávnený rozhodnúť o znížení rozsahu diela a vyzvať Zhotoviteľa na uzatvorenie dodatku k zmluve. V takomto prípade bude rozsah diela upravený formou dodatku k tejto zmluve. Ak vzhľadom na zníženie rozsahu diela je odôvodnená aj zmena termínu realizácie diela uvedeného v tejto zmluve alebo harmonograme, je Objednávateľ oprávnený po odsúhlasení poskytovateľa NFP a po dohode so Zhotoviteľom stanoviť aj nový (kratší) termín ukončenia a odovzdania diela.
16. Zhotoviteľ nevykonáva žiadne zmeny prác a materiálov bez odsúhlasenia technického dozoru Objednávateľa a poskytovateľa NFP. Všetky požiadavky na prípadne technicky zdôvodnené zmeny doložené súhlasným stanoviskom projektanta, musia byť zapísané do stavebného denníka a až po ich odsúhlasení Objednávateľom a poskytovateľom NFP môže zmeny Zhotoviteľ realizovať. Práce, ktoré Zhotoviteľ vykoná bez súhlasu Objednávateľa odchylne od zmluvných dojednaní, schválenej projektovej dokumentácie alebo jej zmien, ponuky a požiadaviek v súťažných podkladoch, nebudú uhradené.
17. Zhotoviteľ písomne vyzve technický dozor Objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená Objednávateľovi písomne, najmenej 3 dni vopred. Výzva sa môže uskutočniť zápisom v stavebnom denníku, pokiaľ taký zápis zástupca Objednávateľa podpíše 3 dni pred stanoveným termínom preverenia.
18. V prípade, že sa zástupca Objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia Zhotoviteľ.
19. Technický dozor vykonáva preverovanie dodávok a prác vykonaných Zhotoviteľom, pričom Zhotoviteľ je povinný zabezpečiť účasť svojich zamestnancov pri preverovaní a bez meškania urobiť opatrenia na odstránenie zistených vád a odchýlok od projektu.
20. Skutočnosť, že Objednávateľ skontroloval výkresy, výpočty, dodávky, vzorky a vykonané práce, nezbavuje Zhotoviteľa zodpovednosti za prípadne vady a nedostatky a vykonávanie kontrol tak, aby bolo zaručené riadne splnenie predmetu zákazky.
21. Zhotoviteľ zaručuje, že má všetky povolenia a licencie, ktoré sú nevyhnutné k zhotoveniu diela a že tieto povolenia sú postačujúce k tomu, aby mohol dielo riadne začať a dokončiť.
22. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
23. Zhotoviteľ vykoná dielo v rozsahu, kvalite a termínoch podľa tejto zmluvy o dielo.
24. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
25. Zhotoviteľ zodpovedá:
26. za presné vytýčenie diela vo vzťahu k pôvodným referenčným bodom a úrovniam s ohľadom na vyššie uvedené za správnosť polohy, úrovní, rozmerov a vytýčení všetkých častí diela
27. za zabezpečenie všetkých nevyhnutných pomôcok, zariadenia a pracovných síl potrebných k vytýčeniu a kontrolných meraní
28. periodicky na svoje náklady zabezpečí úradne kontrolné zameranie, ktoré určí presnú polohu všetkých objektov stavby a odovzdá Objednávateľovi originál týchto dokladov pri odovzdaní a prevzatí stavby
29. v prípade, že v priebehu realizácie diela vznikne chyba v polohe, v úrovni, rozmeroch alebo vytýčení akejkoľvek časti diela, Zhotoviteľ na vlastné náklady túto chybu okamžite opraví.
30. Zhotoviteľ po celý čas realizácie diela a odstraňovania jeho vád a nedorobkov:
31. zodpovedá za bezpečnosť a ochranu zdravia pri práci za všetky osoby na stavenisku, bude udržiavať stavenisko a dielo (pokiaľ nie je dokončené a odovzdané do užívania Objednávateľovi) v náležitom stave tak, aby týmto osobám nehrozilo nebezpečie a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platného práva
32. zodpovedá počas výstavby, t. j. od začatia do úplného dokončenia za majetkovú a požiarnu ochranu diela, materiálov, zariadenia staveniska a staveniska vrátane zariadenia a dodávok a zabezpečí na vlastné náklady všetky nevyhnutné bezpečnostné opatrenia, okrem iného výstražné značenie, dočasné oplotenie staveniska riadne osvetlenie
33. zamedzí prístupu nepovolaných osôb na stavenisko
34. vykoná všetky primerané opatrenia na ochranu verejnosti a životného prostredia na stavenisku i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností
35. vykoná také opatrenia, aby znečistenie vzduchu a priemyselný odpad zo staveniska vznikajúci následkom realizácie diela nepresiahol hodnoty predpísané platnou legislatívou.
36. Zhotoviteľ je povinný neprekročiť hlučnosť a prašnosť svojich prác podľa platných STN a príslušných nariadení SR.
37. Zhotoviteľ si na svoje náklady zabezpečí dodávky elektriny, vody a ďalších médií na stavenisko a pracovisko po celý čas realizovania diela vrátane meračov a rozvodov. Systém rozvodov a všetky použité zariadenia budú v súlade s príslušnými normami STN. Zhotoviteľ bude hradiť poplatky za elektrinu, za vodné a stočné až do úplného dokončenia diela, vrátane prípadných poplatkov za ich pripojenie.
38. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad a suť, vzniknutý jeho činnosťou a bude ho likvidovať a ukladať len na miestach k tomu určených v zmysle zákona č. 79/2015 zákona o odpadoch. Doklady o odvoze a likvidácií stavebného odpadu odovzdá Objednávateľovi pri preberacom konaní.
39. Zhotoviteľ hradí všetky náklady a poplatky za dočasné využívanie komunikácií v súvislosti so stavbou.
40. Zhotoviteľ si zabezpečí na svoje náklady dostatočné dodatočné plochy mimo staveniska, ktoré potrebuje pre účely vykonania diela v prípade, že plocha staveniska odovzdaná Objednávateľom je nepostačujúca.
41. Všetky zariadenia Zhotoviteľa, dočasné stavby a materiály poskytnuté Zhotoviteľom sa po prevoze na stavenisko považujú za výlučne určené k vykonaniu diela a Zhotoviteľ ich a ani ich časť bez súhlasu zástupcu Objednávateľa neodvezie. Zástupca Objednávateľa je povinný takýto súhlas vydať vždy v prípade, pokiaľ postup prác nepredpokladá využitie technologického zariadenia Zhotoviteľa v dobe najbližších 3 pracovných dní.
42. Všetky dočasné stavby Zhotoviteľa musia vyhovovať platným právnym predpisom, hlavne predpisom o bezpečnosti o ochrane zdravia.
43. Zhotoviteľ sa zaväzuje, že na pracovisku:
44. bude zamestnávať pracovníkov len so zdravotnou a odbornou spôsobilosťou na určený druh pracovnej činnosti
45. bude dodržiavať bezpečnostné, hygienické, požiarne predpisy a predpisy pre ochranu životného prostredia
46. zabezpečí si vlastný dozor nad bezpečnosťou práce vrátane sústavnej kontroly bezpečnosti práce pri všetkých činnostiach na stavenisku a pracovisku Objednávateľa
47. upozorní Objednávateľa na všetky možné riziká, ktoré by mohli viesť pri jeho činnosti na pracovisku Objednávateľa k ohrozenie života, zdravia pracovníkov Objednávateľa alebo tretích osôb alebo k ohrozeniu bezpečného stavu technických zariadení a objektov
48. bude rešpektovať zákaz fajčenia, zákaz prinášať a používať na pracovisku a v priestoroch Objednávateľa akékoľvek alkoholické nápoje a omamné látky
49. v priestoroch Objednávateľa sa budú jeho zamestnanci pohybovať v pracovnom odeve viditeľne označenom názvom firmy
50. preukázateľne oboznámi svojich zamestnancov o zákaze pohybu, resp. zdržiavania sa na pracoviskách, ktoré nesúvisia s výkonom objednaných prác bez vedomia a súhlasu Objednávateľa.
51. Zhotoviteľ odškodní Objednávateľa za všetky nároky tretích osôb ohľadne porušenia patentových práv, prác k ochranným známkam alebo k obchodnému menu alebo iných chránených práv vo vzťahu k materiálu alebo zariadeniam Zhotoviteľa používaných pre dielo, alebo v súvislosti s ním a za všetky vzniknuté škody, náklady, poplatky a výdaje vzniknuté z týchto dôvodov alebo v súvislosti s nimi, ktoré vznikli v dôsledku porušenia povinností Zhotoviteľa.
52. Zhotoviteľ je povinný:
	1. pri realizácii diela používať tie odborné a technické kapacity osôb – riadiacich pracovníkov, ktorými preukázal splnenie podmienky účasti vo verejnom obstarávaní v zmysle § 34 ods. 1 písm. g) ZVO. V prípade, že z objektívneho dôvodu nebude môcť Zhotoviteľ využiť tieto kapacity, je povinný tieto kapacity nahradiť inými kapacitami – riadiacimi pracovníkmi, ktorí budú spĺňať podmienky účasti zadefinované verejným obstarávateľom v predmetnom verejnom obstarávaní, na základe výsledkov ktorého bola uzatvorená táto Zmluva.
	2. Zhotoviteľ je povinný v Prílohe č. 3 Zmluvy o dielo uviesť informácie o „iných osobách“, tzv. zdroje a kapacity ktorých bude využívať pri realizácii Diela počas platnosti tejto Zmluvy, najneskôr pri podpise tejto zmluvy.
53. Zhotoviteľ sa zaväzuje, že za podmienok stanovených v tejto Zmluve a v súťažných podkladoch k Verejnému obstarávaniu, v rámci ktorého je uzatváraná táto Zmluva, zabezpečí realizáciu Diela oceneného Zhotoviteľom podľa výkazu výmer, ktorý tvorí prílohu č. 1 tejto Zmluvy. Zhotoviteľ vyhlasuje, že si preveril správnosť výpočtu výkazu výmer na základe predloženej projektovej dokumentácie. Zistené prípadné kladné alebo mínusové odchýlky výkazu výmer od projektovej dokumentácie predloženej Objednávateľom sú zahrnuté v ocenenom výkaze výmer. V prípade, že odchýlky vo výkaze výmer zistí Zhotoviteľ až počas realizácie stavby, je Zhotoviteľ povinný ich vykonávať na svoje náklady.
54. Zhotoviteľ je povinný zabezpečiť si stavebno - montážne poistenie min. do výšky ním ponúkanej hodnoty diela bez DPH, ktorým primerane poistí dielo proti poškodeniu, zničeniu, odcudzeniu, strate alebo iným škodám, ktoré na diele vzniknú (poistenie majetku), a to vrátane poistenia proti následkom živelných pohrôm. Zhotoviteľ je povinný zabezpečiť poistenie všeobecnej zodpovednosti za škodu spôsobenú pri výkone činnosti tretím osobám po celú dobu realizácie diela, a to min. do výšky 1,5 mil. eur bez DPH. Zhotoviteľ je povinný udržiavať v platnosti požadované poistenie podľa tejto zmluvy počas celej doby trvania tejto zmluvy o dielo, čo si Objednávateľ môže overiť kedykoľvek počas plnenia zmluvy a  Zhotoviteľ je povinný na požiadanie preukázať túto skutočnosť Objednávateľovi do 3 pracovných dní od výzvy Objednávateľa. Poistná zmluva, príp. poistný certifikát vrátane dokladu o zaplatení poistného v origináli, resp. overená fotokópia zmluvy/certifikátu, bude tvoriť Prílohu č. 5 tejto zmluvy. Zhotoviteľ je povinný predložiť poistnú zmluvu, príp. poistný certifikát, vrátane dokladu o zaplatení poistného Objednávateľovi do 7 kalendárnych dní od prevzatia staveniska. Nepredloženie dokladov o uzavretí primeranej poistnej zmluvy/certifikátu, o trvaní poistenia alebo zánik poistenia počas trvania tohto zmluvného vzťahu, resp. realizácie diela podľa tejto zmluvy, sa považuje za podstatné porušenie tejto zmluvy.
55. Zhotoviteľ je povinný, za účelom obmedzenia vzniku odpadu počas výstavby Infraštruktúry v súlade s Protokolom EÚ o nakladaní so stavebným odpadom a odpadom z demolácie, s prihliadnutím na opätovné použitie a vysokokvalitnú recykláciu selektívnym odstraňovaním materiálov za využívania dostupných systémov triedenia stavebného odpadu, najmenej 70 % (hmotnostných) nie nebezpečného stavebného a demolačného odpadu (s výnimkou prirodzene sa vyskytujúceho materiálu uvedeného v kategórii 17 05 04 v zozname odpadov EÚ 585), ktorý vznikne na stavbe, opätovne použiť alebo odovzdať na recykláciu, alebo na iné zhodnotenie materiálu, vrátane zasypávania, pri ktorých sa pomocou odpadu nahrádzajú iné materiály. Zhotoviteľ je povinný postupovať v súlade s Programom predchádzania vzniku odpadu SR, Protokolom EÚ o nakladaní s odpadom zo stavieb a demolácií a zákonom č. 372/2021 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Zhotoviteľ preukazuje splnenie tejto podmienky v procese realizácie diela, po vyprodukovaní stavebného odpadu, a to prostredníctvom dokladov preukazujúcich spôsob, akým bolo naložené so stavebným odpadom, najmä:
56. dokladom o odovzdaní stavebných odpadov a odpadov z rekonštrukcie spoločnosti oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných odpadov a odpadov z demolácií) – v dokumente s názvom „Súhrnný dokument“ sumarizuje údaje vzniku odpadu a spôsobe nakladania s ním, ktorý obsahuje:
* identifikáciu odovzdávajúceho – pôvodcu odpadu (realizátora stavebných prác) stavby, z ktorej odpad pochádza,
* identifikáciu spoločnosti oprávnenej na nakladanie s odpadmi, ktorá odpad preberá,
* identifikáciu odpadu (katalógové číslo odpadu podľa prílohy č. 1 Katalógu odpadov)
* spôsob nakladania s odpadom a
* dátum odovzdania odpadu
* sumarizáciu údajov o vzniknutých stavebných odpadoch a o následnom nakladaní s nimi (na preukázanie splnenia požiadavky, že aspoň 70 % hmotnosti odpadu, ktorý je možné opätovne použiť, recyklovať alebo zhodnotiť, bolo recyklovaných alebo inak materiálovo zhodnotených).
1. dokladom, preukazujúcim oprávnenosť osoby, ktorá odpad v zmysle predchádzajúceho bodu preberá, nakladá s odpadom spôsobom, uvedeným v predchádzajúcom bode, t. j. súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu) v zmysle bodu 40 tohto článku zmluvy.

Nepredloženie predmetných dokladov jepodstatným porušením zmluvných povinností.

1. V súlade s vyhláškou č. 344/2022 z 12. augusta 2022, o stavebných odpadoch a odpadoch z demolácií, vydanej Ministerstvom životného prostredia Slovenskej republiky (ďalej aj „vyhláška‟) podľa § 105 ods. 3 písm. ae) zákona č. 79/2015 Z. z. o odpadoch, v nadväznosti na aktuálnu odpadovú politiku a elimináciu znečistenia životného prostredia odpadom, je Zhotoviteľ povinný zabezpečiť zhodnotenie a recykláciu stavebného odpadu a odpadu z demolácie, a to vlastnými kapacitami alebo prostredníctvom tretích osôb, tzv. subdodávateľov. Za tým účelom je Zhotoviteľ povinný predložiť najneskôr pri podpise tejto zmluvy:
* **Potvrdenie o registrácii** v súlade s § 108 ods. 1 písm. c) zákona č. 79/2015 o odpadoch na činnosť sprostredkovateľa podľa § 98 ods. 2 zákona o odpadoch na min. nasledovný druh odpadu:

Číslo druhu odpadu Názov druhu odpadu

17 09 04 Zmiešané odpady zo stavieb a demolácií iné ako uvedené v 17 09 01, 17 09 02 a 17 09 03

17 01 01 Betón

Alebo ekvivalentný doklad;

* **Súhlas** podľa § 97 ods. 1 písm. c) alebo h) na zhodnocovanie stavebných odpadov a odpadov z demolácií recykláciou alebo ekvivalentný doklad;

V súlade s § 17 ods. 1 písm. n) zákona o odpadoch: Prevádzkovateľ zariadenia na zhodnocovanie odpadov alebo zneškodňovanie odpadov (ďalej len „zariadenie“) je okrem plnenia povinností podľa § 14 povinný n) Ak ide o prevádzkovateľa zariadenia na zhodnocovanie stavebných odpadov a odpadov z demolácií, preukázať požiadavky na recyklované stavebné odpady a odpady z demolácií ustanovené vykonávacím predpisom, ktorým je § 3 vyhlášky: Činnosť prevádzky zariadenia na zhodnocovanie stavebných odpadov a odpadov z demolácií, ktorá preukáže splnenie požiadaviek na recyklované stavebné odpady a odpady z demolácií niektorým z dokladov podľa odseku 1 sa považuje za recykláciu v súlade s vydaným súhlasom podľa § 97 ods. 1 písm. c) alebo h) zákona o odpadoch, a to na min. nasledovný druh odpadu:

Číslo druhu odpadu Názov druhu odpadu

17 09 04 Zmiešané odpady zo stavieb a demolácií iné ako uvedené v 17 09 01, 17 09 02 a 17 09 03

17 01 01 Betón

Alebo ekvivalentný doklad.

Nepredloženie dokladov k podpisu zmluvy sa považuje za neposkytnutie riadnej súčinnosti pre uzavretie zmluvy a zakladá právo Objednávateľa neuzatvoriť zmluvu. Zhotoviteľ je povinný udržiavať v platnosti požadované doklady počas celej doby trvania tejto zmluvy o dielo, resp. realizácie diela podľa tejto zmluvy, čo si Objednávateľ môže overiť kedykoľvek počas plnenia zmluvy a Zhotoviteľ je povinný na požiadanie preukázať túto skutočnosť Objednávateľovi do 3 pracovných dní od výzvy Objednávateľa. Nepredloženie dokladov, resp. zánik platnosti týchto dokladov počas trvania tohto zmluvného vzťahu, resp. realizácie diela podľa tejto zmluvy, sa považuje za podstatné porušenie tejto zmluvy.

1. Zhotoviteľ sa zaväzuje použiť pri realizácii diela drevný materiál v zmysle postupov s ohľadom na kvalitu a prevedenie pre historizujúce stavby a objekty archeologickej lokality – v súlade s: Metodika tradičního opracování stavebního dřeva pro konstrukční opravy historických staveb – Kloiber, 2020 a „Odborno-metodická pracovná skupina k obnove objektov v Banskej Štiavnici, postihnutých požiarom“ - Ing. Suchý, 2023. Technický dozor Objednávateľa bude prísne dohliadať na posúdenie kvality vybraného materiálu.
2. Zhotoviteľ sa zaväzuje použiť pri realizácii diela skúsených tesárov so schopnosťami vymeriavať jednotlivé väzby, so znalosťami pracovať s tradičnými tesárskymi spojmi, vztyčovaním veľkých konštrukcií bez pomoci novodobých, so schopnosťou koordinovať prácu väčšej skupiny tesárov za podmienky, že všetci tesári – sekerníci budú rutinne ovládať kresanie nízkou aj vysokou prácou, dlabanie veľkých dlabov sekerou, dlabanie a začisťovanie dlabov pomocou dlabacej sekery (krížovky), dlátovky, ovládať prácu s ručnými vratidlovými vrtákmi, pozdĺžne aj priečne ručné pílenie. Zhotoviteľ sa zaväzuje použiť pri realizácii diela skúsených kováčov, ktorí budú rutinne zvládať výrobu kovaných pásov, klincov a pod. Technický dozor Objednávateľa bude prísne dohliadať na technológiu opracovania a finálny vzhľad opracovaných prvkov a ich tesárskych spojov, drevených kolíkov, šindľa, kováčskych výrobkov.
3. Objednávateľ je povinný pri plnení tejto zmluvy poskytnúť Zhotoviteľovi potrebnú súčinnosť na dosiahnutie účelu tejto zmluvy, ak mu to situácia a okolnosti dovoľujú, tj. okrem prípadov, kedy Objednávateľ nemôže konať na základe iných okolností a dôvodov, vzniknutých nie na strane Objednávateľa. Objednávateľ sa tiež zaväzuje, že bude so Zhotoviteľom bez zbytočného odkladu rokovať o všetkých otázkach, ktoré by mohli negatívne ovplyvniť vykonanie diela a Zhotoviteľovi bude oznamovať všetky okolnosti, ktoré by mohli ohroziť lehoty stanovené na vykonanie diela.

**Článok 9**

**Kontrola plnenia predmetu zmluvy**

1. Kontrola plnenia realizácie stavby:
2. Stavbyvedúci, ktorým je.............................., s evidenčným číslom Oprávnenia SKSI č......................
3. Technický dozor Objednávateľa v priebehu realizácie stavby sleduje, či sa práce vykonávajú podľa dokumentácie, dohodnutých podmienok, technických noriem, návodov výrobcov, bezpečnostných a iných právnych predpisov. Na zistené nedostatky bezodkladne upozorňuje zápisom do stavebného denníka.
4. Osoba poverená výkonom technického dozoru je oprávnená zastupovať Objednávateľa na rokovaniach vo veciach technických. Objednávateľ poveruje prevzatím zhotoveného diela, podpísaním preberacieho protokolu a zápisov o odstránení vád a nedorobkov pracovníka vo funkcii vedúceho oddelenie rozvoja mesta a stavebný dozor.
5. Technický dozor má prístup na všetky pracoviska, kde sa zmluvné výkony realizujú alebo skladujú. Na vyžiadanie mu musia byť predložené výkresy, vzorky materiálov, výsledky kontrol kvality, testy a iné podklady súvisiace s predmetom plnenia.
6. Technický dozor je oprávnený dať pokyny, ktoré sú potrebné na vykonanie prác podľa zmluvy  do stavebného denníka.
7. Technický dozor je oprávnený dať zamestnancom Zhotoviteľa príkaz prerušiť práce, pokiaľ zodpovedný zástupca Zhotoviteľa nie je na stavbe prítomný, a to v prípade, že je ohrozená bezpečnosť uskutočňovanej stavby, život alebo zdravie pracujúcich na stavbe, alebo hrozia iné vážne hospodárske škody.
8. Technický dozor nie je oprávnený zasahovať do hospodárskej činnosti Zhotoviteľa.

2. Zhotoviteľ odovzdá Objednávateľovi 2 dni pred zabudovaním jednotlivých materiálov, doklady o kvalite zabudovávaných materiálov (prehlásenie o zhode, certifikáty, meracie protokoly...) v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v platnom znení a s nimi súvisiacimi všeobecne záväznými právnymi predpismi, z ktorých budú zrejmé technické parametre a charakteristiky materiálov ešte pred ich zabudovaním

3. Zhotoviteľ predloží zástupcovi Objednávateľa:

* 1. vzorky materiálov, výrobkov a povrchov, ktoré chce použiť. Použijú sa len materiály, výrobky a povrchy schválené zástupcom Objednávateľa, ak je to nevyhnutné pre riadne plnenie predmetu zmluvy;
	2. certifikáty, resp. vyhlásenia o zhode legislatívnych predpisov na všetky dodávané materiály a zariadenia, ak je to nevyhnutné pre riadne plnenie predmetu zmluvy;
	3. dodanie kladných protokolov o vykonaných odborných skúškach, ak je to nevyhnutné pre riadne plnenie predmetu zmluvy;
	4. doklady musia byť predložené ku kontrole pred zabudovaním jednotlivých výrobkov a materiálov a do ukončenia diela ich archivuje Zhotoviteľ. Zhotoviteľ ich Objednávateľovi odovzdá pri odovzdaní a prevzatí diela.
	5. „Plán ochrany pred požiarmi“ (zriadenie proti požiarnych asistenčných hliadok a spísanie písomného povolenia na zváranie pred začatím prác) je povinný zabezpečiť Zhotoviteľ v zmysle § 6 ods. 2 zákona č. 314/2001 Z. z. o ochrane pred požiarmi, ak je to nevyhnutné pre riadne plnenie predmetu zmluvy.
	6. Plán organizácie výstavby (POV), ak je to nevyhnutné pre riadne plnenie predmetu zmluvy.
	7. Plán bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku, ak je to nevyhnutné pre riadne plnenie predmetu zmluvy.
		1. Zhotoviteľ vykoná na vlastné náklady všetky skúšky, kontroly a merania v súlade s príslušnými STN, špecifikáciami alebo skúšobným plánom podľa §13 zákona č. 254/1998 Z. z. o verejných prácach v znení zákona č. 432/2013 Z. z., ak je to nevyhnutné pre plnenie predmetu zmluvy:
	8. kontrolou dodávaného materiálu pri vstupe na stavenisko
	9. kontrolou pred a po zabudovaní tých materiálov a prác, ktoré nespĺňali podmienky tejto zmluvy pri kontrole podľa písm. a) v tomto bode.
	10. odovzdá počas realizácie diela Objednávateľovi písomné doklady (vyhodnotenia) o uskutočnených kontrolách, kontrolných skúškach a meraniach do 3 pracovných dní od ich uskutočnenia.
		1. Zhotoviteľ je povinný strpieť výkon kontroly / auditu súvisiaceho so stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku (NFP), oprávnenými osobami poskytovateľa NFP a poskytnúť im všetku potrebnú súčinnosť.

5.1 Zhotoviteľ je bezodkladne povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly alebo ekvivalentného dokladu poskytovateľa NFP, v lehote stanovenej oprávnenými osobami na výkon kontroly a zároveň zaslať Objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.

**Článok 10**

**Stavebný denník**

1. Zhotoviteľ je povinný odo dňa prevzatia staveniska viesť stavebný denník v slovenskom jazyku o prácach a činnostiach, ktoré vykonáva. Povinnosť viesť stavebný denník končí prevzatím predmetu plnenia vrátane odstránenia kolaudačných vád a nedorobkov.
2. Do denníka sa zapisujú všetky skutočnosti rozhodné pre plnenie zmluvy najmä:
* dátum, pracovná doba, počasie
* počet zamestnancov na stavbe, ich pracovné nasadenie na jednotlivé práce
* druh a počet strojov, ich pracovné nasadenie, výkony
* popis o postupe vykonávaných prác s odvolaním sa na technický predpis
* obsah a rozsah vykonaných prác s posúdením kvality
* dodávky stavebných materiálov, výrobkov, zariadení, konštrukcií a montážneho materiálu vrátane sprievodnej dokumentácie najmä osvedčení a certifikátov o materiáloch a výrobkoch, množstvo, skutočnú kvalitu
* údaje o zistených vadách pri preberaní výrobkov a dodávok
* druh vykonávaných prác a dodávok s uvedením príslušnej položky v rozpočte alebo projekte
* záznam o pripravenosti prác pre nasledujúce vykonanie prác, najmä u prác, ktoré budú ďalším postupom zakryté s výzvou na ich preverenie
* prerušenie alebo zastavenie prác na stavbe alebo objekte s uvedením príčiny
* vykonané skúšky, ich výsledky a dokumentovanie
* rozhodujúce okolnosti vplývajúce na kvalitu diela
* záznamy o kontrole lešení, výťahov...atď., ktoré boli kontrolované po prerušení prác
* závažné udalosti spôsobené živelnými udalosťami, úrazy, ku ktorým došlo pri vykonávaní prác
* záznamy o poučení zamestnancov
* záznamy o všetkých vykonaných zmenách pri realizácii stavby v porovnaní s dokumentáciou a zmluvou s uvedením, kto dal na ne súhlas
* záznamy o výškových a smerových meraniach vrátane dokumentácie o výsledkoch merania
1. Denné záznamy sa píšu do staveného denníka s očíslovanými listami jednak pevnými, jednak perforovanými na dva oddeliteľné priepisy. Perforované listy sú číslované zhodne s pevnými listami.
2. V denníku sa vyznačia doklady, ktoré sa v jednom vyhotovení ukladajú priamo na stavenisku. Jedná sa najmä o výkresy dokumentujúce odchýlky od projektovej dokumentácie, prehľad skúšok každého druhu, atď.
3. Denné záznamy čitateľne zapisuje a podpisuje stavbyvedúci, prípadne jeho zástupca v ten deň, keď sa práce vykonali, alebo keď nastali okolnosti, ktoré sú predmetom zápisu. Pri denných zápisoch sa nesmú vynechávať voľné miesta.
4. Okrem stavbyvedúceho môže robiť potrebné záznamy do denníka technický dozor Objednávateľa, zamestnanec projektanta poverený výkonom autorského dozoru, orgány štátneho stavebného dohľadu a prípadne iné orgány štátnej správy a na to splnomocnení zástupcovia Zhotoviteľa a Objednávateľa, koordinátor bezpečnosti práce na stavenisku.
5. Ak stavbyvedúci nesúhlasí so záznamom Objednávateľa alebo projektanta, je povinný pripojiť k záznamu do 3 pracovných dní svoje vyjadrenie, inak sa predpokladá, že s obsahom záznamu súhlasí.
6. Ak je na stavbe technický dozor Objednávateľa, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. V prípade, že je na stavbe občasný technický dozor Objednávateľa je Zhotoviteľ povinný najmenej raz do týždňa zaslať Objednávateľovi doporučene priepis záznamov v denníku ak ich technický dozor neprevezme osobne na stavbe.
7. Kópiu denníka archivuje Zhotoviteľ 10 rokov od protokolárneho odovzdania a prevzatia prác.
8. Objednávateľ prostredníctvom technického dozoru sleduje obsah stavebného denníka a k záznamom v ňom uvedeným dáva svoje stanoviská v prípade, že s obsahom zápisu nesúhlasí do 3 pracovných dní s uvedením dôvodov, inak sa predpokladá že s obsahom záznamu súhlasí.

Okrem toho do denníka zapisuje:

* údaje o zistených vadách a odchýlkach pri realizácii od dokumentácie stavby s určením lehoty na ich odstránenie Zhotoviteľom
* požiadavky na Zhotoviteľa, ktoré vyplynuli z rokovaní zúčastnených na realizácii stavby
* požiadavky na odstránenie chýb a nekvalitných prác
* stanoviská kontrolných orgánov štátnej správy a štátneho stavebného dohľadu, ktoré boli Objednávateľovi zaslané písomne
* prípadné požiadavky na práce nad rozsah zmluvy
* súhlas s náhradným technickým riešením pri zmenách vzniknutých počas realizácie a zmenu materiálov, pokiaľ je k ním predchádzajúci kladný súhlas projektanta
* záznam o prevzatí prác, ktoré budú v ďalšom postupe výstavby zakryté alebo neprístupné
1. V priebehu pracovného času musí byť stavebný denník na stavbe trvalo prístupný v kancelárii u stavbyvedúceho alebo jeho zástupcu.
2. Originál stavebného denníka odovzdá Zhotoviteľ Objednávateľovi pri odovzdaní diela.

**Článok 11**

 **Odovzdanie a prevzatie staveniska**

1. Staveniskom sa pre účely tejto zmluvy rozumie priestor vymedzený projektovou dokumentáciou, overenou v stavebnom konaní na realizáciu predmetu tejto zmluvy. Objednávateľ odovzdá Zhotoviteľovi stavenisko na zhotovenie diela, keď bude pripravené na jeho odovzdanie. Zhotoviteľ prevezme stavenisko na zhotovenie diela od Objednávateľa do 7 dní od výzvy Objednávateľa na jeho prevzatie.
2. Pri odovzdaní a prevzatí staveniska odovzdá Zhotoviteľ Objednávateľovi záväzný harmonogram prác – príloha č. 4 tejto zmluvy.
3. Zhotoviteľ zabezpečí k stavenisku príjazdové cesty a prívod elektrickej energie tak, aby ich mohol použiť na prípravu a vykonanie prác.
4. O výsledku preberania a odovzdania staveniska spíšu zástupcovia Zhotoviteľa a Objednávateľa zápisnicu.

**Článok 12**

**Odovzdanie a prevzatie predmetu zmluvy**

1. Zhotoviteľ splní zmluvný záväzok podľa čl. 3 riadnym vykonaním a odovzdaním predmetu plnenia zmluvy Objednávateľovi nasledovne:
2. Zhotoviteľ odovzdáva a Objednávateľ preberie dokončené dielo schopné samostatného užívania podľa zmluvy na samostatnom odovzdaní a prevzatí.
3. Zhotoviteľ je povinný písomne Objednávateľovi oznámiť 14 dní vopred pripravenosť na odovzdanie predmetu plnenia s termínom, kedy sa má vypísať preberacie konanie. Objednávateľ vypíše preberacie konania najneskôr 7 dní pred požadovaným termínom.
4. Zhotoviteľ v prípade, že sa stavba odovzdáva komplexnými skúškami, alebo vykonaním iných skúšok, musí oznámiť deň ich začatia. Ku dňu odovzdania Zhotoviteľ pripraví všetky doklady potrebné k odovzdaniu, doklady o vykonaných skúškach, atesty, certifikáty, návody na obsluhu, záručné listy a iné doklady nevyhnutné pre riadne užívanie diela a kolaudačné konanie, ako aj 2x kompletnú sadu projektovej dokumentácie skutočného vyhotovenia stavby.
5. O odovzdaní a prevzatí predmetu plnenia spíše Objednávateľ spoločne so Zhotoviteľom preberací protokol o odovzdaní a prevzatí prác. V protokole budú uvedené všetky zistené vady a nedorobky, ktoré nebránia prevzatiu a riadnemu užívaniu diela spolu s termínom ich odstránenia.
6. Ak Objednávateľ odmietne predmet plnenia prevziať, spíše Objednávateľ a Zhotoviteľ zápisnicu, v ktorej uvedú svoje stanoviská a ich odôvodnenie.
7. Zhotoviteľ odstráni svoje zariadenia, materiál a stroje zo staveniska do 3 dní po odovzdaní stavby. Po vyprataní staveniska je Zhotoviteľ povinný upraviť stavenisko do pôvodného stavu (terénne úpravy).
8. Po uplynutí lehoty uvedenej v ods. f) tohto článku môže Zhotoviteľ ponechať na stavenisku len stroje, zariadenia a materiál potrebné na odstránenie vád a nedorobkov, s ktorými Objednávateľ stavbu prevzal, ak termín na ich odstránenie je dlhší ako 5 dní. Ponechané stroje, zariadenia a materiál musí Zhotoviteľ umiestniť tak, aby neprekážali bezpečnej prevádzke (užívaniu).
9. Pri nesplnení povinnosti podľa ods. písm. f), g), tohto článku je Zhotoviteľ povinný zaplatiť Objednávateľovi zmluvnú pokutu vo výške 100 eur za každý deň omeškania až do dňa skutočného vypratania staveniska.
10. Práce musia byť vykonané tak, aby ku dňu zmluvného dokončenia vnútorných prác boli vnútorné priestory užívania schopné a bez vád.
11. Za dokončené dielo sa považuje dielo po kompletnom vyhotovení podľa dohodnutého rozsahu a po odstránení všetkých vád.

**Článok 13**

**Podmienky odstúpenia od zmluvy**

1. Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
2. Objednávateľ môže až do dokončenia prác odstúpiť od zmluvy v nižšie uvedených prípadoch, ktoré stanovuje zmluva
3. Ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu na majetok zhotoviteľa alebo ak Zhotoviteľ vstúpil do likvidácie.
4. Ak Zhotoviteľ mešká s prácami oproti termínu realizácie diela, pričom za omeškanie sa nepovažujú dôvody uvedené v čl. 4 bod 5 a 8.
5. Ak Zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok zmluvy.
6. Ak napriek písomnému upozorneniu Objednávateľom v stavebnom denníku nie sú zo strany Zhotoviteľa dodržané platné predpisy BOZP, požiarnej ochrany a ochrany životného prostredia na stavbe.
7. Ak nie sú po výzve Objednávateľa v stavebnom denníku realizované konštrukcie a práce v súlade s požiadavkou na kvalitu realizácie diela(viď zmluva, projekt, platné STN, technologické predpisy ...).
8. Ak v priebehu vykonávania diela bol štatutárny orgán, alebo člen štatutárneho orgánu Zhotoviteľa právoplatne odsúdený za trestný čin, ktorého podstata súvisí s podnikaním.
9. Ak Zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.
10. Ak Zhotoviteľ porušil svoje zmluvné záväzky podstatným spôsobom v zmluve definovaným.
11. V súlade s § 19 zákona o verejnom obstarávaní.
12. V prípade výkonu kontroly procesu verejného obstarávania, ak overenie pravidiel a postupov verejného obstarávania oprávnenými osobami Poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác a iných postupov v plnej výške alebo aj vo výške len určitej časti NFP, t.j. v nadväznosti na doručenie správy z kontroly alebo ekvivalentného dokladu poskytovateľa NFP k príslušnému verejnému obstarávaniu, ktorým Riadiaci orgán/SO neschváli predmetné verejné obstarávanie alebo určitú časť, ak ešte nedošlo k plneniu Zmluvy. Ak v čase vykonania overenia pravidiel a postupov verejného obstarávania a ich výsledku zo strany Poskytovateľa NFP už došlo k plneniu zo zmluvy o NFP a tejto zmluvy, zmluvné strany si ponechajú dovtedy poskytnuté plnenia a Objednávateľ je povinný zaplatiť Zhotoviteľovi, pokiaľ tak už predtým neurobil, dohodnutú cenu podľa tejto zmluvy za tieto plnenia, ktoré prevzal podpisom dodacieho listu/preberacieho protokolu, resp. ekvivalentného dokladu o prevzatí plnenia.
13. Zhotoviteľ môže odstúpiť od zmluvy ak Objednávateľ neplní zmluvu alebo porušil povinnosti z nej vyplývajúce, a tým Zhotoviteľovi znemožní vykonanie prác.
14. Nárok na úhradu služieb, prác a dodávok realizovaných Zhotoviteľom ku dňu odstúpenia od zmluvy so splatnosťou podľa článku 6 ods. 4 tejto zmluvy zostáva zachovaný a vyúčtuje sa podľa zmluvných cien v rozsahu ukončených, funkčných samostatných častí diela bez vád a nedorobkov.
15. Zhotoviteľ protokolárne odovzdá a Objednávateľ prevezme práce, ktoré Zhotoviteľ vykonal v priebehu realizácie diela, najneskôr do 30 dní po odstúpení od zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok vrátane všetkých nevyhnutných dokladov k riadnemu užívaniu diela a kolaudačnému konaniu (atesty, certifikáty, skúšky, atď.)

**Článok 14**

**Záručná doba, zodpovednosť za vady a škody**

1. Zhotoviteľ zodpovedá za to, že predmet zmluvy je zhotovený podľa podmienok tejto zmluvy a že v lehote prevzatia a počas záručnej lehoty bude mať dohodnuté vlastnosti, že zodpovedá platným technickým predpisom a STN, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania.
2. Zhotoviteľ zodpovedá za to, že dodané množstvo a vykonané práce sa zhodujú s údajmi
uvedenými v súpise prác a dodávok.
3. Zmluvné strany zodpovedajú za škody spôsobené vlastným zavinením, ako i za škody zavinené osobami ktoré použijú na splnenie svojich záväzkov.
4. Záručná doba je 60 mesiacov a začína plynúť dňom protokolárneho prevzatia diela Objednávateľom, t. j. dňom ukončenia preberacieho konania pokiaľ je dielo prevzaté bez závad, alebo dňom vydania potvrdenia o odstránení všetkých vád a nedorobkov uvedených v preberacom protokole podľa článku 12 ods. 1 písm. d) tejto zmluvy. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania/zabudovania týchto výrobkov do diela. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela. Záručná doba sa predlžuje o dobu, v ktorej Objednávateľ nemohol pre vady, za ktoré zodpovedá Zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy.
5. Zhotoviteľ zodpovedá za vady, ktoré má predmet plnenia v čase jeho odovzdania
Objednávateľovi. Za vady, ktoré sa prejavili po odovzdaní predmetu plnenia zodpovedá Zhotoviteľ iba vtedy, ak boli spôsobené porušením jeho povinnosti.
6. Zhotoviteľ nezodpovedá za vady diela, ktoré boli spôsobené použitím podkladov
poskytnutých Objednávateľom a Zhotoviteľ ani pri vynaložení všetkej starostlivosti
nemohol zistiť ich nevhodnosť, alebo na ňu upozornil Objednávateľa a ten na ich použití
trval.
7. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok.
8. Zmluvné strany sa dohodli pre prípad vady diela, že počas záručnej doby má Objednávateľ právo požadovať a Zhotoviteľ povinnosť bezplatného odstránenia vady.
9. Zhotoviteľ musí na vlastné náklady odstrániť všetky škody na vykonaných prácach alebo ich častiach, ktoré vzniknú počas obdobia od začatia prác do ich protokolárneho prevzatia Objednávateľom a všetky závady, ktoré sa prejavia v záručnej dobe, ktoré vznikli v dôsledku porušenia povinností Zhotoviteľa.
10. Zhotoviteľ je zodpovedný za všetky škody na predmete plnenia spôsobené vlastným zavinením alebo zavinením jeho subdodávateľom počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty a vzniknuté škody na vlastné náklady odstráni. Pri realizácii diela prostredníctvom subdodávateľa zodpovedá Zhotoviteľ tak, ako keby dielo, resp. jeho časť realizoval sám.
11. Zhotoviteľ je povinný uhradiť škody vzniknuté z uplatnených vád počas záručnej lehoty.
12. Zhotoviteľ zaručuje, že použité materiály sú nové, v prvej akostnej triede, zodpovedajú požiadavkám Objednávateľa a štandardom dohodnutým v zmluve o dielo.

**Článok 15**

**Uplatňovanie vád**

1. Zhotoviteľ zodpovedá za to, že Dielo má v čase podpisu preberacieho protokolu vlastnosti dohodnuté v tejto zmluve, bolo zhotovené v súlade s príslušnými právnymi predpismi, technickými normami a nemá vady, ktoré by znižovali hodnotu Diela, či znemožňovali riadne užívanie Diela na predpokladaný účel.
2. Zhotoviteľ zodpovedá za vady, ktoré má dielo v čase jeho prevzatia Objednávateľom, a to aj v prípade, ak sa taká vada stane zjavnou až po tomto čase, pokiaľ Zhotoviteľ nepreukáže, že k vade došlo zavinením Objednávateľa. Zhotoviteľ zodpovedá za vady diela vzniknuté po jeho prevzatí Objednávateľom, ak sú spôsobené porušením povinností Zhotoviteľa.
3. Zhotoviteľ nezodpovedá za vady Diela spôsobené použitím stavebných výrobkov dodaných Objednávateľom alebo v dôsledku plnenia pokynov Objednávateľa, pokiaľ Zhotoviteľ na nevhodnosť stavebných výrobkov alebo pokynov Objednávateľa upozornil, Objednávateľ však napriek tomu trval na ich použití. Zhotoviteľ však zodpovedá za vady Diela, ktoré vznikli v dôsledku použitia nevhodných stavebných výrobkov alebo nevhodných pokynov Objednávateľa, na ktorých nevhodnosť Zhotoviteľ Objednávateľa neupozornil, ibaže by túto nevhodnosť ani pri vynaložení odbornej starostlivosti nemohol zistiť.
4. Akékoľvek vady Diela je Objednávateľ povinný reklamovať u Zhotoviteľa písomnou formou bezodkladne po ich zistení. Ak  Objednávateľ požaduje odstránenie vád Diela, je zároveň oprávnený určiť primeranú lehotu na ich odstránenie, s prihliadnutím na povahu vady a svoje oprávnené záujmy, ktorú je Zhotoviteľ povinný dodržať; pri závažných vadách Diela je Zhotoviteľ povinný začať s ich odstraňovaním okamžite po doručení žiadosti Objednávateľa, a to aj v prípade, keď nepriznáva zodpovednosť za tieto vady. V sporných prípadoch nesie náklady s odstraňovaním týchto vád Zhotoviteľ, a to až do rozhodnutia reklamácie, teda zodpovednosti za tieto vady. Pokiaľ Zhotoviteľ neodstráni vady podľa pokynov Objednávateľa v lehote ním určenej, má Objednávateľ právo odstrániť vady sám alebo prostredníctvom tretej osoby, a to na náklady Zhotoviteľa.
5. Zmluvné strany sa dohodli, že v prípade vád Diela počas záručnej doby, je Zhotoviteľ povinný odstrániť vadu bezplatne a bez zbytočného odkladu po písomnom uplatnení reklamácie Objednávateľom v súlade s článkom 16 bod 1.
6. Ak sa vyskytne vada zavinená Zhotoviteľom, ktorá podstatne ovplyvňuje použiteľnosť alebo funkčnosť Diela/jeho časti, a Objednávateľovi vznikne z dôvodu takej vady škoda, je Zhotoviteľ povinný uhradiť Objednávateľovi túto škodu v zmysle § 373 a nasl. Obchodného zákonníka.

**Článok 16**

**Odstraňovanie vád**

1. V prípade oznámenia vád podľa článku 15 ods. 5 v záručnej lehote sa Zhotoviteľ zaväzuje bezodplatne a bez zbytočného odkladu ich odstrániť, najneskôr však do 7 dní alebo v inej dohodnutej lehote, a to opravou alebo výmenou vadnej časti Diela za novú alebo dodaním chýbajúcej časti Diela v súlade s pokynmi Objednávateľa.
2. Zhotoviteľ sa zaväzuje najneskôr do 4 dní odo dňa doručenia reklamácie začať s odstraňovaním vád a v čo najkratšom, technicky možnom čase ich odstrániť. Lehota odstránenia vád sa dohodne písomnou formou.
3. V prípade nedodržania dohodnutej lehoty môže Objednávateľ nechať vykonať opravu treťou osobou a náklady na opravu vyfakturovať Zhotoviteľovi, ktorý ich uhradí. Záruku za opravy vykonané v zmysle toho ods. nesie tretia osoba. Zhotoviteľ musí v takom prípade znášať túto výhradu a umožniť vstup tretiemu subjektu na stavenisko. Zhotoviteľ je povinný fakturovanú čiastku v plnej výške uhradiť do 14 dní od doručenia faktúry.
4. Na písomnú žiadosť Objednávateľa je Zhotoviteľ povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o reklamácii Zhotoviteľ.
5. Ak počas kolaudačného konania budú zistené zainteresovanými osobami závady a nedorobky, ktoré spôsobil Zhotoviteľ svojim pochybením a bránia užívaniu, resp. bezpečnej prevádzke, pričom neboli uvedené v preberacom protokole podľa čl. 12 ods. 1 písm. d), Zhotoviteľ ich okamžite bezplatne odstráni.
6. Záručná doba neplynie po dobu, po ktorú Objednávateľ nemôže dielo užívať alebo ho môže užívať len v obmedzenom rozsahu pre vady, za ktoré zodpovedá Zhotoviteľ.

**Článok 17**

**Majetkové sankcie**

1. Zhotoviteľ je povinný uhradiť Objednávateľovi zmluvnú pokutu vo výške 0,05 % z ceny diela (bez DPH), za každý aj začatý deň omeškania so zhotovením diela oproti termínu realizácie diela uvedenému v tejto zmluve a harmonograme a zmluvnú pokutu vo výške 1000,- € bez DPH za každú odchýlku od harmonogramu, ak bola vyvolaná pochybením alebo nedodržiavaním povinností Zhotoviteľa.
2. Ak Zhotoviteľ neodstráni prípadné vady predmetu zmluvy uvedené v preberacom protokole o odovzdaní a prevzatí prác alebo od uplatnenia reklamácie v lehote určenej na ich odstránenie a ak lehota nebola dohodnutá, najneskôr do 7 dní po podpise preberacieho protokolu o odovzdaní a prevzatí prác alebo uplatnení reklamácie, je povinný zaplatiť Objednávateľovi zmluvnú pokutu za každú zistenú vadu alebo nedorobok vo výške 500,- eur bez DPH, a to za každý aj začatý deň omeškania. Nesplnenie záväzku Zhotoviteľa odstrániť vadu po dobu dlhšiu ako 20 dní po určenom termíne, je považované za podstatné porušenie tejto zmluvy Zhotoviteľom.
3. Zhotoviteľ zaplatí zmluvnú pokutu 500,- € bez DPH za každé porušenie povinností definovaných v článku 8 tejto zmluvy, pri opätovnom porušení sa to považuje za podstatné porušenie tejto zmluvy Zhotoviteľom.
4. V prípade omeškania Objednávateľa s úhradou zmluvnej ceny na základe predloženej faktúry má Zhotoviteľ právo na uplatnenie úroku z omeškania vo výške určenej podľa § 1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka z príslušnej časti diela alebo z dlžnej čiastky bez DPH, za každý aj začatý deň omeškania. To neplatí, ak je Objednávateľ v omeškaní z dôvodu prekážok na strane Poskytovateľa NFP, napr. neposkytnutia úhrady žiadosti o platbu v lehote podľa Zmluvy o NFP a pod.
5. Zhotoviteľ sa zaväzuje, že uhradí Objednávateľovi v plnej výške škodu, ktorá vznikne Objednávateľovi v dôsledku nedodržania termínu ukončenia stavby z dôvodov na strane Zhotoviteľa, s výnimkou nedodržania termínu ukončenia stavby vplyvom živelnej udalosti. Za škodu spôsobenú Objednávateľovi sa považuje akákoľvek sankcia alebo krátenie výšky príspevku zo strany poskytovateľa NFP, vzniknutá a uložená Objednávateľovi v dôsledku nedodržania termínu realizácie diela uvedeného v tejto zmluve a harmonograme ukončenia stavebných prác v rámci projektu. Úhrada alebo zápočet zmluvnej pokuty nezbavuje Zhotoviteľa povinnosti dielo riadne dokončiť ani jeho ďalších povinnosti podľa zmluvy.
6. Uplatnené zmluvné pokuty sa nezapočítavajú na náhradu škody.
7. Lehota splatnosti majetkových sankcií je do 30 dní odo dňa doručenia dokladu, ktorým bude stanovená majetková sankcia.

**Článok 18**

**Ostatné dojednania**

1. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto zmluvy.
2. Zhotoviteľ prehlasuje, že zabezpečí pokrytie všetkých činností vyplývajúcich z plnenia tejto zmluvy zamestnancami, subdodávateľmi a pracovníkmi s potrebnými osvedčeniami a oprávneniami v zmysle platnej legislatívy.
3. Zhotoviteľ bude informovať Objednávateľa o stave rozpracovaného predmetu plnenia na poradách (kontrolných dňoch), ktoré bude Zhotoviteľ organizovať podľa potreby. Ich stálymi účastníkmi budú poverený zástupcovia Objednávateľa a  poverený zástupcovia Zhotoviteľa.
4. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne platné predpisy, technické normy a predmety tejto zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
5. Zmluvné strany sa dohodli, že všetky spory vyplývajúce z tejto zmluvy budú riešené dohodou zmluvných strán; v prípade pretrvávajúcich nezhôd cestou príslušného súdu.
6. Pri rôznosti názorov na vlastnosti hmôt a stavebných výrobkov, pre ktoré platia obecné záväzné skúšobné postupy, môže každá strana po predchádzajúcom upozornení druhej strany dať vykonať materiálovo-technické preskúmanie štátnym, alebo štátom uznaným miestom pre skúšky materiálu. Výsledky týchto skúšok sú záväzné. Náklady na skúšky znáša strana, ktorá nebude v tomto úspešná.
7. Rozpory zmluvných strán neoprávňujú Zhotoviteľa zastaviť práce.
8. Zhotoviteľ môže na stavbe nasadiť, resp. poveriť vykonávaním diela podľa tejto zmluvy len personál, ktorý má požadovanú kvalifikáciu a schopnosti, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými pracovnými pomôckami bezporuchovými prístrojmi.
9. Objednávateľ je oprávnený podať námietky proti nasadeniu personálu, ktorý podľa jeho názoru nie je dostatočne kvalifikovaný, zanedbáva riadne vykonávanie svojich povinností, alebo nedodržiava platné právne predpisy alebo predpisy BOZP, ochrany pred požiarmi a ochrany životného prostredia, a prikázať Zhotoviteľovi, aby tento personál stiahol a nahradil ho novým. Zhotoviteľ je povinný tento pokyn zrealizovať, v opačnom prípade má Objednávateľ právo postupovať podľa čl. 13 tejto zmluvy. Námietky proti nasadeniu personálu musia byť preukázané napr. zápisom v stavebnom denníku a pod.
10. Výkresy, výpočty, výsledky overenia výpočtov alebo iné podklady ktoré Zhotoviteľovi poskytol Objednávateľ pre daný predmet plnenia, nesmú byť bez súhlasu Objednávateľa zverejnené a použité na iné ako dohodnuté účely t.j. na vykonanie prác.
11. Písomnosti zasielané podľa tejto zmluvy sa považujú za doručené druhej zmluvnej strane (adresátovi) ak z iných ustanovení tejto zmluvy nevyplýva vyslovene iné:
* dňom prevzatia písomnosti adresátom,
* dňom kedy adresát odmietol prevzatie písomnosti,
* dňom kedy sa písomnosť vráti odosielateľovi ako nedoručená alebo ako nevyzdvihnutá v úložnej lehote, a  to aj keď sa adresát o obsahu písomnosti nedozvedel,
* najneskôr 20 kalendárnych dní po tom, čo bola písomnosť preukázateľne odoslaná adresátovi na adresu uvedenú v článku 1.
1. Zmluvné strany sa dohodli, že všetky písomnosti sa budú zasielať na adresu sídla uvedenú v článku 1. tejto zmluvy, iná adresa na doručovanie sa nepovažuje za relevantnú, ak sa zmluvné strany písomne nedohodnú inak.
2. V prípade ak sa akékoľvek ustanovenia tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej tejto zmluvy. Zmluvné strany sa v takomto prípade zaväzujú vzájomný rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto zmluvou.
3. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou projektu hradeného z NFP, pre programové obdobie 2021 – 2027.
4. Zhotoviteľ je povinný zo strany Kontrolného orgánu NFP strpieť výkon kontroly/auditu/kontroly v Mieste zhotovenia Diela súvisiacich so zhotovením Diela na základe tejto Zmluvy kedykoľvek počas platnosti a účinnosti zmluvy o poskytnutí NFP a poskytnúť Kontrolnému orgánu NFP riadne a včas všetku potrebnú súčinnosť.
5. Zhotoviteľ je povinný prijať opatrenia na nápravu nedostatkov zistených finančnou kontrolou/auditom v zmysle správy z finančnej kontroly/auditu v lehote stanovenej osobami oprávnenými na výkon kontroly/auditu. Zhotoviteľ je zároveň povinný zaslať osobám oprávneným na výkon finančnej kontroly/auditu písomnú správu o splnení opatrení prijatých
na nápravu zistených nedostatkov bezodkladne po ich splnení a tiež po odstránení príčin ich vzniku, a to v lehote stanovenej v správe/inom výstupnom dokumente z finančnej kontroly/auditu.
6. Na kontrolu a audit použitia finančných prostriedkov, ukladanie a vymáhanie sankcií za porušenie finančnej disciplíny, sa vzťahuje režim upravený v príslušných právnych predpisoch EÚ a SR (najmä zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov /ďalej len „Zákon o príspevkoch z fondov EÚ/, zákon č. 523/2004 Z. z. o rozpočtových pravidlách verejnej správy v znení neskorších predpisov /ďalej len „Zákon o rozpočtových pravidlách verejnej správy/, zákon č. 357/2015 Z. z. o finančnej kontrole a audite a o zmene a doplnení niektorých zákonov /ďalej len „Zákon o finančnej kontrole a audite/).
7. Objednávateľ má právo bez sankcií odstúpiť od zmluvy bez udania iného dôvodu v nadväznosti na doručenie správy z kontroly alebo ekvivalentného dokladu poskytovateľa NFP k príslušnému verejnému obstarávaniu, ktorým Riadiaci orgán/SO neschváli predmetné verejné obstarávanie, ak ešte nedošlo k plneniu Zmluvy.

**Článok 19**

**Vysporiadanie finančných vzťahov  za osobitných podmienok**

1. S ohľadom na skutočnosť, že dielo bude spolufinancované najmä z nenávratného finančného príspevku, Zhotoviteľ berie na vedomie, že môže prísť k situácii, kedy bude Objednávateľ povinný vrátiť NFP na základe výzvy poskytovateľa NFP (napr. Riadiaci orgán podľa zákona č. 292/2014 Z.z.), na základe Metodických pokynov CKO alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných príspevkov.
2. V prípade nedodržania termínu odovzdania predmetu plnenia v zmysle článku 4 bod 1 tejto  zmluvy zo strany Zhotoviteľa a/alebo nedodržania akýchkoľvek iných zmluvných podmienok zo strany Zhotoviteľa a/alebo iného pochybenia Zhotoviteľa, v dôsledku ktorého/ktorých dôjde k nepreplateniu/nevyčerpaniu celej výšky NFP alebo aj len časti NFP Objednávateľa (týkajúceho sa oprávneného výdavku vo vzťahu k predmetu tejto zmluvy) riadiacim orgánom, resp.  sprostredkovateľským orgánom, s ktorým Objednávateľ má uzatvorenú zmluvu o poskytnutí NFP, je Objednávateľ oprávnený požadovať od Zhotoviteľa  zmluvnú pokutu vo výške nepreplateného/nevyčerpaného NFP, týkajúceho sa oprávneného výdavku vo vzťahu k predmetu tejto zmluvy a Zhotoviteľ sa zaväzuje uhradiť Objednávateľovi v plnej výške škodu, ktorá vznikne Objednávateľovi v tejto súvislosti. Za škodu spôsobenú Objednávateľovi sa považuje akákoľvek sankcia alebo krátenie výšky príspevku zo strany poskytovateľa NFP, vzniknutá a uložená Objednávateľovi v dôsledku porušení/pochybení Zhotoviteľa pri plnení predmetu tejto zmluvy.
3. V prípade povinnosti vrátiť  RO, resp. SORO  už vyplatený NFP v dôsledku nedodržania termínu plnenia predmetu tejto zmluvy v zmysle článku 4 bod 1 tejto zmluvy zo strany Zhotoviteľa a/alebo nedodržania akýchkoľvek iných zmluvných podmienok zo strany Zhotoviteľa a/alebo iného pochybenia Zhotoviteľa v súvislosti s plnením povinností Zhotoviteľa podľa tejto zmluvy, v nadväznosti na bod 2 tohto článku zmluvy, sa  Zhotoviteľ zaväzuje  v zmysle § 534 zákona č. 40/1964 Zb. Občianskeho zákonníka splniť takúto povinnosť za Objednávateľa. V prípade nepreplatenej/nevyčerpanej celej výšky NFP alebo aj len časti NFP,  alebo v prípade, ak Objednávateľ sám finančne vysporiada záväzok/záväzky voči RO, resp. SORO  vyplývajúci z tohto bodu, Zhotoviteľ je povinný uhradiť Objednávateľovi  túto zmluvnú pokutu.
4. Úhrada alebo zápočet zmluvnej pokuty nezbavuje Zhotoviteľa povinnosti dielo riadne dokončiť ani jeho ďalších povinnosti podľa zmluvy. Zmluvné strany sa dohodli, že povinnosť Zhotoviteľa v zmysle tohto bodu vzniká v lehote tridsať (30) dní odo dňa doručenia písomnej výzvy Objednávateľa na takéto plnenie.
5. Záväzok plniť za Objednávateľa alebo nahradiť Objednávateľovi plnenie podľa tohto článku Zmluvy trvajú bez časového obmedzenia.

**Článok 20**

**Zábezpeka na splnenie zmluvných záväzkov**

1. Zhotoviteľ je povinný preukázať garanciu na splnenie zmluvných záväzkov (ďalej len „garancia“) vo výške **250 000,00** € bez DPH.
2. Zhotoviteľ môže zložiť garanciu podľa bodu 1:
3. na účet Objednávateľa podľa článku I. tejto zmluvy; alebo
4. predložiť bankovú záruku; alebo
5. predložiť záruku poistenia
6. Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodného zákonníka v znení neskorších predpisov, zákonom č. 483/2001 Z. z. o bankách v znení neskorších predpisov (ďalej len „Zákon o bankách“) a § 46 zákona o verejnom obstarávaní. Poskytnutie poistenia záruky nesmie byť v rozpore s ustanoveniami zákona č. 39/2015 Z. Z. o poisťovníctve a o zmene a doplnení niektorých zákonov v platnom znení a § 46 zákona o verejnom obstarávaní.
7. Objednávateľ má právo uplatniť si nároky z vystavenej záručnej listiny (bankovej záruky/záruky poistenia) kedykoľvek po dobu jej platnosti, ak nastane niektorá zo skutočností podľa § 46 ods. 6 zákona o verejnom obstarávaní a súčasne bez akýchkoľvek námietok/obštrukcií zo strany vystavovateľa záručnej listiny či samotného Zhotoviteľa. Objednávateľ si vyhradzuje právo odmietnuť predloženie takej záručnej listiny, ktorej podmienkou pre uplatnenie nárokov z nej bude pre veriteľa prekážkou, napríklad osobná účasť Objednávateľa v sídle zahraničnej poisťovne/banky, vyplatenie záruky v hotovosti a pod. Ak sídlo zahraničnej banky/poisťovne bude mimo územia SR, plnenie z vystavenej záručnej listiny musí Objednávateľ vedieť uplatniť aj elektronickou formou, resp. formou na diaľku e-mailom a pod., bez nutnosti osobnej účasti, bez obmedzenia, bezpodmienečne a musí byť nezrušiteľná po celú dobu jej platnosti zo strany oboch strán – banky/poisťovne a Zhotoviteľa. Objednávateľ nepripustí takú zahraničnú banku/poisťovňu, ktorá nebude spĺňať podmienky SR legislatívy a nebude oprávnená NBS na poskytovanie činností v bankovníctve/poisťovníctve, konkrétne takú, ktorá nebude oprávnená vystavovať záruky. Objednávateľ pripustí len záruku takej zahraničnej banky/poisťovne, ktorá má oprávnenie vydané NBS zahŕňajúce vystavovanie bankových alebo poistných záruk a činností, ktoré súvisia s uplatňovaním nárokov z nich. Objednávateľ nebude akceptovať záručné listiny z iných zahraničných bánk/poisťovní, ktoré nemajú povolenie z NBS na poskytovanie činností v bankovníctve/poisťovníctve, čo zaručuje súlad so SR legislatívou a garantuje právnu vymožiteľnosť vystavenej záručnej listiny zabezpečujúcej vynútenie plnenia predmetu zmluvy a ďalších zmluvných záväzkov.
8. V zmysle bodu 4 tohto článku zmluvy pre vystavovateľa záručnej listiny = zahraničnú banku alebo zahraničnú poisťovňu platí:
9. Zahraničný subjekt musí byť oprávnený poskytovať poisťovaciu činnosť alebo bankové činnosti podľa SR legislatívy v rozsahu, v akom bude vystavená predložená banková/poistná záruka, na základe povolenia NBS ako dohľadového orgánu NBS podľa zákona o dohľade nad finančným trhom.
10. Predložená banková/poistná záruka musí byť považovaná v zmysle zákona o bankovníctve/poisťovníctve, obchodného zákonníka za reálne vymožiteľný = platný právny doklad, z ktorého vyplýva, že ak nastanú skutočnosti na prepadnutie zábezpeky v prospech kontrolovaného podľa § 46 ods. 6 zákona o verejnom obstarávaní, tak Objednávateľ reálne získa plnenie zabezpečené predmetnou zárukou.
11. Vystavená banková/poistná záruka musí byť vymožiteľná bez nutnosti osobnej účasti, bez obmedzenia, bezpodmienečne a musí byť nezrušiteľná po celú dobu jej platnosti zo strany oboch strán – banky/poisťovne a Zhotoviteľa.
12. Doklad o splnení predmetnej povinnosti predloží Zhotoviteľ Objednávateľovi vo forme originálu alebo overenej kópie, a to do 7 kalendárnych dní od prevzatia staveniska.
13. Garancia v zmysle bodu 2 tohto článku zmluvy musí byť platná, resp. zložená na účte Objednávateľa po celú dobu realizácie diela až do odstránenia všetkých vád a nedorobkov, teda do času, kedy Objednávateľ obdrží kópiu Protokolu o vyhotovení diela bez vád a nedorobkov. Uvedené platí aj v prípade, ak dôjde k prípadnému predlžovaniu lehoty realizácie diela. Zhotoviteľ je povinný udržiavať v platnosti požadované doklady, čo si Objednávateľ môže overiť kedykoľvek počas plnenia zmluvy. Zánik platnosti týchto dokladov počas trvania tohto zmluvného vzťahu, resp. realizácie diela podľa tejto zmluvy, sa považuje za podstatné porušenie tejto zmluvy.
14. V prípade zloženia garancie na účet Objednávateľa, Objednávateľ vráti garanciu Zhotoviteľovi až po ukončení celého diela, do 15 dní potom, ako obdrží kópiu Protokolu o vyhotovení diela bez vád a nedorobkov.
15. Objednávateľ je oprávnený uplatňovať voči Zhotoviteľovi nárok na odškodné v zmysle garancie na vykonanie prác, vyjmúc čiastok, na ktoré je oprávnený v zmysle Zmluvy.

**Článok 21**

**Záverečné ustanovenia**

1. Zhotoviteľ je viazaný týmto návrhom zmluvy odo dňa doručenia podpísaného textu Objednávateľovi.
2. Zmluva nadobúda platnosť dňom podpisu štatutárnymi zástupcami obidvoch zmluvných strán. Zmluva nadobudne účinnosť po kumulatívnom splnení podmienok: a) po ukončení kontroly, ak ÚVO ako SO neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia záznamu z kontroly prijímateľovi. Ak boli v rámci kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom a kumulatívneho splnenia podmienky na uplatnenie ex ante finančnej opravy. Ak zákazka, ktorej výsledkom bolo uzavretie zmluvy nebola predmetom kontroly ÚVO ako SO z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa prijímateľovi, že zákazka nebola na základe poskytovateľom vykonanej rizikovej analýzy vyhodnotená ako riziková; b) zverejnením zmluvy, a teda dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka.
3. Objednávateľ je povinný oznámiť druhej zmluvnej strane dátum nadobudnutia účinnosti tejto zmluvy do 3 pracovných dní odo dňa nadobudnutia jej účinnosti, inak lehoty podľa zmluvy neplynú.
4. Meniť alebo dopĺňať text tejto zmluvy je možné len v súlade s § 18 zákona o verejnom obstarávaní formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán a po schválení poskytovateľa NFP, ak si to poskytovateľ NFP vyžaduje.
5. Objednávateľ si vyhradzuje právo dodatkovať ustanovenia tejto zmluvy aj v prípade, ak podľa zdroja financovania bude potrebné upraviť jej ustanovenia na mieru konkrétnemu programu a Zmluve o NFP.
6. Práva a povinnosti vyplývajúce z tejto zmluvy prechádzajú na právnych nástupcov zmluvných strán.
7. Vzťahy zmluvných strán, ktoré nie sú výslovne riešené touto zmluvou sa riadia príslušnými ustanoveniami Obchodného zákonníka Slovenskej republiky v platnom znení ku dňu uzavretia tejto zmluvy a ďalšími všeobecne platnými predpismi Slovenskej republiky.

7. Zmluva je vyhotovená v 4 - och rovnopisoch, z ktorých 3 rovnopisy dostane Objednávateľ a 1 rovnopis Zhotoviteľ.

8. Zmluvné strany po oboznámení sa s obsahom zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.

9. Dielo bude financované na základe Zmluvy o poskytnutí NFP, uzavretej medzi Objednávateľom a príslušným poskytovateľom NFP.

Objednávateľ: Zhotoviteľ:

V ............................., dňa: V ............................., dňa:

...................................................... ..........................................................

Mgr. Jozef Stankovský, PhD., starosta konateľ

**Prílohy:**

* č. 1 – Ocenený výkaz výmer
* č. 2 – Zoznam subdodávateľov
* č. 3 – Zoznam iných osôb
* č. 4 – Harmonogram prác
* č. 5 – Poistenie zodpovednosti
* č. 6 – Projektová dokumentácia

# Príloha č. 2 zmluvy:

# Zoznam subdodávateľov

 (čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v nadlimitnej zákazke na uskutočnenie stavebných prác predmet zákazky: „Archeoskanzen Bojná“

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov)[[1]](#footnote-1);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne[[2]](#footnote-2)**:**
1. údaje o všetkých známych subdodávateľoch (názov, predmet subdodávky, výška subdodávky v €/% (tzv. podiel subdodávky)...):
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

 ...................................................................................

meno, priezvisko a podpis oprávneného zástupcu uchádzača

# Príloha č. 3 zmluvy:

# ZOZNAM  „Iných osôb“

ktoré poskytujú zdroje alebo kapacity Zhotoviteľovi počas platnosti tejto Zmluvy

(ktorými preukázal splnenie podmienok účasti týkajúcich sa finančného a ekonomického postavenia v zmysle § 33 ZVO a splnenie podmienok účasti týkajúcich sa technickej spôsobilosti alebo odbornej spôsobilosti v zmysle § 34 ZVO vo verejnom obstarávaní, výsledkom ktorého je uzatvorená táto Zmluva)

A) „ Iná osoba“ v kontexte § 33 ods. 2 zákona č. 343/2015 Z.z.

(zdroje týkajúce sa podmienok účasti v zmysle § 33 ods. 1 písm. c), d) ZVO, ak boli definované v podmienkach účasti)

|  |  |  |  |  |  |
| --- | --- | --- | --- | --- | --- |
| **P. č.** | **Názov, Sídlo** | **Meno a priezvisko osoby oprávnenej konať za „inú osobu“** | **IČO** | **Predmet záväzku „inej osoby“** (popis činností) | **Rozsah záväzku „inej osoby“** (v EUR alebo v % z hodnoty zákazky) |
|  |  |  |  |  |  |

***Poznámka:*** *v prípade potreby je možné počet riadkov zvýšiť.*

B) „ Iná osoba“ v kontexte § 34 ods. 3 zákona č. 343/2015 Z.z.

(kapacity týkajúce sa podmienok účasti v zmysle § 34 ods. 1 písm. b), d), g) a h) ZVO, ak boli definované v podmienkach účasti)

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov, Sídlo** | **Meno a priezvisko osoby oprávnenej konať za „inú osobu“** | **Dátum narodenia osoby oprávnenej konať za „inú osobu“** | **Adresa pobytu osoby oprávnenej konať za „inú osobu“** | **IČO** | **Predmet záväzku „inej osoby“** (popis činností) | **Rozsah záväzku „inej osoby“** (v EUR alebo v % z hodnoty zákazky) |
|  |  |  |  |  |  |  |  |

***Poznámka:*** *v prípade potreby je možné počet riadkov zvýšiť.*

1. Nehodiace sa prečiarknúť [↑](#footnote-ref-1)
2. Nehodiace sa prečiarknúť [↑](#footnote-ref-2)